
DODOMA 
TANGANYIKA TERRITORY 


18!" AUGUST, 1961' 


DIBAJI YA BWANA P.C. WA JIMBO LA 
KATI BWANA P.H. JOHNSTON 


Bwana P.H. Johnston, Provincial Commissioner wa 
Jimbo la Kati aliyehamishiwa Jimbo la Magharibi 
alisoma makala ya kitabu hiki, naye aliunga mkono. 
Baada ya kusoma aliandika Dibaji ya Kitabu hiki 
kwa hisani yake kuu. Nampa shukrani nyingi na 
ninamuombea apate ufanisi mkuu katika kazi zake 
na shughuli zake maishani mwake. Dibaji hiyo 


naiweka hapa chini. 
DIBAJI YA KITABU- 
UGOGO NA ARDHI YAKE 


Bwana Mathias E. Mnyampala ambaye ni mtungaji 
wa kitabu hiki ni mwenye sifa sana kwa ujuzi wake 
juu ya mila na historia ya Ugogo; hata hivi karibuni 
alikuwa msaidizi mkubwa wa Bwana Cory katika 


kazi yake ya kupanga utaratibu wa kuunganisha 

desturi za makabila ya Tanganyika. Kwa hivyo kila 
aliandikalo Bwana Mathias Mnyampala juu ya 
kabila la Wagogo na historia yao linafaa kusomwa 
na wavulana na wasichana Wagogo ili waelimishwe 


juu ya kabila lao wao wenyewe. 


P.H. Johnston. 

Provincial Commissioner, 
Western Province, 

At Mpanda 

17/8/1961 

UGOGO NA ARDHI YAKE. 


TAN-BIHI NA STIGHIFARI KWA UGOGO. 


UGOGO IBARIKIWE. 
1. Hazishuki zinapanda, za ghadhabu na mayowe, 
Hazinyoki zinapinda, na zinatia kiwewe, 
Zinanikunjisha panda, kwani tudharauliwe? 


Ugogo ibarikiwe, Mola ondoa ukungu. 


2. Hufikiri ninakonda, kwa sababu tuchelewe? 
Zinaniumiza nyonda, naomba tuzinduliwe, 
Ugogo tungeitenda, na mwisho iheshimiwe, 


Ugogo ibarikiwe, Mola ondoa ukungu. 


3. Tangu kiini na ganda, Ugogo ibarikiwe, 
Tupe njia ya kushinda, tusome nasi twelewe, 


11 


Izae mema matunda, mazao yathaminiwe, 


Ugogo ibarikiwe, Mola ondoa ukungu. 


4. Nchi yangu ninaipenda, kwa uzuri na menginewe, 
Kamavyo pete na chanda, ardhi na matumbawe, 
Ingefaa kuiunda, pachafu isuguliwe: 


Ugogo ibarikiwe, Mola ondoa ukungu. 


5. Tubomowe hili banda, tujenge jumba la mawe, 
Na ujinga kuuponda, werevu ufadhiliwe, 
Tusomeshe waziwanda, elimu wafanikiwe, 


Ugogo ibarikiwe, Mola ondoa ukungu. 


6. Siendekeze makinda, hao mbuzi na wanawe, 
Pia kuwachunga punda, Shule wana wazuiwe, 
Hivyo ni kutenda inda, acha somo wakidhiwe, 


Ugogo ibarikiwe, Mola ondoa ukungu. 

7. Na ardhi kuilinda, udongo usichukuliwe. 
Na mbegu bora kupanda, na mimea zilimiwe, 
Mavuno tutayalunda, mengi kama changarawe, 


Ugogo ibarikiwe, Mola ondoa ukungu. 


8. Tafurahi kwa vinanda, na nyimbo zishangiliwe, 
Tufunguwe kijamanda, kufuli lifunguliwe, 
Kaditama tutaranda, kwa wengine tusifiwe, 

Ugogo ibarikiwe, Mola ondoa ukungu. 
Shairi hili ni kama ufunguo wa kusoma kitabu hiki 


na ombezi kwa kila asomaye, ndiyo maana ya “Tan- 


bihi na Stighifari” ni Sala ya kuombea kheri kile 


ukiendeacho katika kusudi jema. .””” 

SHUKRANI KWA WASAIDIZI. 


Deni ninalo kubwa mno kwa mabwana 
walionisaidia kwa kunipatia mahitaji yangu ya 
kuendeleza kazi hii kama nilivyokusudia. Kila Idara 
ya serikali ile yenye kuhusikana na shughuli 
zilizoingizwa humu kitabuni nilipewa kwa hisani 
yao; na baadhi yao walisoma kitabu hiki kabla ya 
kupigwa mashine, nao walisifia kwa ajili ya 


mashuleni kama ilivyokusudiwa. 


Namshukuru sana Bwana Salum Khamisi, Assistant 
Agricultural Officer, wa Dodoma kwa kunipa 
maongozi mema kuhusu mambo yanayohusu 
kilimo. Aina ya udongo katika nchi ya Ugogo na 
mimea zake zinazoufaa udongo ule ; mazao ; hesabu 
ya mnyesho wa mvua, na kwa vile mwenyewe 
nilikuwa karani wa Idara hiyo sikupata taabu sana, 
kwani mengi nilijipatia mwenyewe katika majalada 


na majarida yanayopatikana katika Idara ya kilimo. 

Pia namshukuru Bwana Patel, wa Idara ya Utunzaji 
wa Wanyama Dodoma aliyenipatia hesabu zote za 
wanyama katika Jimbo la Kati wakiwa na msaidizi 
wake S. E. Chirwa wote ni makarani. Vile vile 
Bwana Akbar Hirji, Mkaguzi wa Minada na masoko 
yote ya Ugogo, kwa kumwamuru msaidizi wake 
Robinson S. Biringi aliyenipatia hesabu ya 
wanyama wote waliouzwa minadani na baadhi ya 
mazao mengine. Pia Bwana Omari Muhaji, 
Mkaguzi wa Mashule katika wilaya ya Dodoma 
kwa kupeana mawaidha na kusifia kuwa kitabu hiki 


kitafaa sana shuleni kwa mpango wake mwema. 


Vile vile kwa mashauri mema niliyopewa na Bwana 
I. B. Aers, Bwana Shauri Mkuu (D.C.) wa Dodoma 
baada ya kukisoma alikubali sana kuwa kinafaa; 
kadhalika Bwana M. Kamuntu, Bwana Shauri 
Mdogo wa Dodoma aliyekabidhiwa kitabu hiki na 
Bwana Aers ili naye atoe maoni yake. Hakika 


Bwana huyu alipendezwa nacho sana. Wakati 

alipokuwa ananirudishia kitabu hiki aliniuliza 
kwamba “Kwa nini huwezi kukiongeza na kuwa 
kikubwa zaidi ? Ni kitabu kizuri sana, hasa kwa 
vijana wanaosoma vyuoni”. Pia na wengineo wengi 
ambao hawakuwahi kukiona, lakini walivyosikia 
habari zake na madhumuni yake walinitia moyo. 
Mmojawapo ni bwana Job P. Lusinde, Afisa Mkuu 
wa Utawala wa Wenyeji Dodoma. Nawaombea 


kheri, fanaka kuu katika maisha yao. 


UTANGULIZI 


Kitabu hiki kidogo kimetungwa hasa kwa ajili ya 
wanafunzi wa vyuoni walio katika nchi ya Ugogo 
hasa. Vile vile walio nje ya Ugogo wapendao kujua 
khabari za Ugogo. Pia wakubwa wanaokaa katika 
nchi za Ugogo na majirani zao wale wanaoiambaa 


Ugogo. 

Kama tujuavyo kwamba kila binadamu anapojaliwa 
kupata kitu cho chote ambacho ni mali kusudi lake 
hasa huwa ni cha kutumia kwa manufaa yake yeye 
mwenyewe na jamii yake nyumbani. Lakini mtu 
huyo aliyepewa kitu hicho cha thamani yampasa 
ajue namna hasa ya kukihozi, na kukitumia pia. 
Iwapo hajui vema jinsi ya matumizi yake mema 
itampasa ajifunze taalimu yake ilivyo. Mtu huyo 
ajuapo jinsi ya kuitumia kitamletea faida yeye 
mwenyewe na kuitajirisha nchi yake kwa mapato 
yake. Mbadhirifu wa mali huharibu mali yale, naye 


huleta hasara ya kupoteza utajiri wa nchi nzima. 


Iwapo sisi Wagogo tunayo ardhi yetu ni lazima 
tujue jinsi ya kuitumia vema kama vile 
inavyotakikana. Tunao wanyama ama mifugo na 
mavuno ni lazima tuvitumie kwa njia njema na 
kuleta faida nchini. Kuongezeka na kustawi kwa 


kabila lo lote ni furaha ya kabila lile, nayo huwa ni 


18 


maendeleo bora; iwapo itakuwa ni kinyume chake 


ni zahama la maangamizi ya kabila hilo! 


Kusudi hasa ya kutunga kitabu hiki ni kuwazindua 
baadhi ya ndugu zangu Wagogo wengine wasiojua 
vema haya: faida ya kabila, nchi, ardhi, hali ya 
mvua nchini, ukulima bora, mazao bora, hasara 
ziletwazo na njaa Ugogoni, mifugo, uwekevu na 
utajiri kuhusu elimu na faida yake katika maendeleo 
ya ustawi wa kisasa. Tujuapo hayo pia itatupasa 
kuchungua kazi zile zilizotendwa na Serikali Kuu 
na ya Utawala wa Wenyeji kwa ajili ya nchi ya 
Ugogo. Kama tutatambua hayo kwa usahihi 
barabara yatatuvuta tuende hatua ya mbele ili 


kukimbilia hali ya ustawi wa juu zaidi. 


Mathias E. Mnyampala wa Machichimi, 
Dodoma, 

Tanganyika Territory, 

5 December, 1959.7?” 

SURA YA 1. 
UKUBWA WA ENEO LA NCHI YA 
UGOGO 


Ni furaha ilioje kwangu mara kwa mara 
ninaposhughulika na habari za nchi yangu ya Ugogo 
kuiandikia habari nyingi za mambo mororo ambayo 
yanahitaji kuwekwa katika kumbukumbu kwa ajili 
ya Ugogo, kwa ajili ya hao wanaokuja. Vile vile 
kwa ajili ya wanaosoma vyuoni ili wapate msingi 
wa kuja kuendeleza ukamilifu wa historia ya nchi ya 


Ugogo. 


Nchi ya Ugogo ni kubwa ukitazama katika Ramani. 
Sehemu za mipaka kuzunguka Ugogo zimeandikwa 
katika kitabu cha Historia, Mila na Desturi za 
Wagogo, sura ya sita. Nayo nchi ya Ugogo inazo 
wilaya nne — Dodoma, Manyoni, Mpwapwa na 
Kongwa. Hivyo Ugogo ima maili 21,900. 


Tukiangalia ukubwa wake ndipo tunapokuta kuwa: 

Wilaya ya Manyoni ina maili 10,900 za eneo, ya pili 
yake kwa ukubwa ni ile wilaya ya Dodoma ina 
maili 6,450 za eneo, zinazofuata mwisho kwa 
ukubwa ni Mpwapwa na Kongwa maili 4,550 za 
eneo. Hivyo maili za eneo katika nchi ya Ugogo 
nzima ni maili 21,900. Ingawa si sawa na Jimbo la 


Magharibi na Usukuma lakini ni kubwa. 


Nchi ya Manyoni ina maili nyingi zaidi kwa sababu 
wilaya hiyo imefunikwa na mapori mengi makubwa 
makubwa ambayo yamezidi lile eneo la nchi nyeupe 
inayokaliwa na watu. Kama ijulikanavyo ni 
kwamba sehemu kubwa katika nchi za Ugogo hasa 
Manyoni ina Ndorobo wengi, ina asali nyingi na 
wanyama wa porini wengi kuliko sehemu ya 
Dodoma, Mpwapwa na Kongwa. Sababu hiyo ndiyo 
maana maili za ukubwa wa eneo la wilaya ya 


Manyoni ni zaidi. 


Wilaya ya pili kwa mapori ni Mpwapwa upande wa 
kusini mashariki ambako pia kuna sehemu kubwa la 


ZI 


mapori. Tatu ni wilaya ya Dodoma katika sehemu 
ya kusini magharibi — nusu ya Utawala wa 


Mwitikira Nondwa. 


Ama hakika sehemu ya Manyoni kwa ajili ya kuzidi 
mapori hayo na wingi wa Ndorobo kumeleta kufa 
kwa nchi nyinginezo. Kama Mabaraza mawili ya 
wilaya hiyo yalikwisha fungwa na kuunganishwa na 
mabaraza mengineyo — kama vile Baraza la 
Mdaburo lililounganishwa katika Baraza la 
Mgunduko (Makasuku) na Baraza la Nkonko 
limeungwa katika Baraza la Isseke. Mabaraza hayo 
yaliyokwisha kufa ni sababu ya kuhama watu wengi 
kwenda nchi nyingine na kuacha nchi upweke au 
kuwa na watu wachache tu. Yote ni sababu ya 
Ndorobo, na mabaa mengine yaletwayo na masaibu 


ya mapori makuu. 


Ingawa sehemu nyingine za nyilaya za Ugogo ni 
mapori, hivyo ni furaha vile vile, kwani ni akiba 
kwetu sisi Wagogo zama za Wagogo watakapozidi 

zaidi itawapasa kufungua mapori hayo kwa kufyeka 
mashamba na kuweka makao yao mapya katika 
maeneo hayo ya mapori. Sehemu hizo ndizo zenye 
manufaa sana kwani zina rutuba sana. Vile vile 
Ugogo haina shida ya miti za kujengea nyumba zao 
na mambo mengineyo mengi yahitajiyo miti. 
Mapori hayo hata sasa ndiyo yanayotoa mbao 
nyingi sana za Mininga ambazo ni sehemu ya mbao 
zinazopelekwa kila mahali katika nchi ya 
Tanganyika. Kwa hiyo hakika Ugogo ni tajiri kwa 
kila hali. 

SURA YA 2. 
HESABU YA KABILA LA WAGOGO. 


Jambo la kukumbukwa sana ni ongezeko la Wagogo 
nchini na utajiri wao wa wanyama 
wanavyoongezeka pia. Hesabu ya Wagogo 
inaongezeka zaidi na zaidi. Kila miaka kumi hivi 
Wagogo wanazaliana kiasi cha 21,000 kwa wastani. 
Hivi sasa Wagogo waliopo nchini ni 300,000. 
Ndiyo kusema kwamba miaka hamsini hivi ijayo 


watakuwa wamefikia hesabu ya 1,350,000. 


Kuna sikitiko moja ambalo ni kubwa mno kwa sisi 
Wagogo. Baadhi ya Wagogo wengi waliopo 
hupoteza hesabu yao kwa kuongeza hesabu ya 
makabila mengine wakati wanapokuwa 
wanaandikishwa kupata hesabu yao na makarani wa 
hesabu za wanadamu. Kila wanapoulizwa kabila 
wengine hutaja lile kabila la asili yao mahali 
walikotoka zamani sana za mababu wao, wakifuata 

historia ya asili yao. Hivyo kwa vile wengi wao 
wana asili ya Uhehe hutaja kabila hilo na kuacha 
kabila lao la sasa la Ugogo. Wengi wao utawakuta 
wakimwambia karani wa hesabu ya watu kwamba 
“mimi Mhehe, Mnyamwezi, Msagara, Mnguu ama 
kangu” na makabila mengineyo ya asili yao. 
Hivyo hesabu ya Wagogo wengi “”otea kiasi cha 
Wagogo 1,000 kwa wastani kila miaka kumi ya 
kuhesabiwa. ““abu kamili ya Wagogo ingelikuwa 


22,000 kwa kila miaka kumi kwa wastani.” 


Hesabu hii hupotea mara kwa mara kwa ujinga wa 


aina tatu: 


a) Wale wasiojua kusoma, hao hufikiri kwamba 
serikali labda inauliza watu makabila ya asili 
ya kila mtu alikotoka. Hivyo hutaja tu “Mimi 
Msangu”. Wagogo wa namna hii huwa 
hawajui lile walitendalo wanastahili msamaha. 

b) Baadhi ya Wagogo walioelimika kidogo huwa 
hawataki kujitaja kabila lao wazi wazi, hivyo 

hujiandikisha hesabu yao katika kabila jingine 
lo lote lile walipendalo. Hao kila 
wanapoulizwa maswali fulani na yule karani 
kwamba “Mbona mimi husikia kuwa wewe ni 
Mgogo?” (ingawa nazo na ndewe na nembo), 
yeye hujibu “La, mimi ni mzaliwa wa Ugogo 
tu, lakini hasa si Mgogo”. Basi huyo karani 
huandika lile kabila alilolitaja yeye 
mwenyewe. 

Cc) Na Wagogo wengine wale wanaojitia jina la 
Popo — mara ndege na mara mnyama ili-mradi 
ni hivi tu. Wagogo hao panapokuwa na 
sherehe ya sifa na kheri kutokana na Wagogo 
hujitia nao kuwa Mgogo; inapotokea karaha 
kwa Mgogo huyo huruka na kuepuka kabila na 
kuhama katika kabila la Ugogo na kujitaja 
kabila jinginelo linalosifika wakati huo ama 


lile la asili yake ya zamani sana. 

Niliona mimi mwenyewe na kuhakikisha kuwa 
baadhi ya Wagogo wenzangu wengine mnamo 
mwaka 1940/41, nilipokuwa karani wa Baraza 
Kinyambwa, wakati tulipopata Bwana Shauri (D.C.) 
mgeni aliyekuja Dodoma akitoka Tanga, naye 
aliitwa jina T. M. Revington. Bwana Shauri huyu 
aliagiza makarani wengine wa kodi kutoka Tanga 
alikokuwa akifanya kazi hapo kwanza. Makarani 
hayo walikuja Ugogoni ili washike nafasi za 
makarani wa kodi nchini. Wakati huo Boma la 
Manyoni na Mpwapwa yalikuwa chini ya Bwana 
D.C. wa Dodoma kwa upungufu wa maafisa wakati 
wa Vita Kuu ya Pili. Hivyo Bwana Shauri huyo 
aliazimia kwamba kila karani ye yote wa kodi 
aliyekuwa Mgogo ilikuwa ni lazima afukuzwe kazi 
bila sababu kutoka katika kazi yake ya ukarani wa 
kutoza kodi. Bwana Shauri huyo alisema eti 
Wagogo hawafai! Hakika Bwana Shauri huyo 
alitimiza ahadi yake, naye aliwatoa makarani wote 


walioandikwa orodhani kuwa ni Wagogo watozao 

kodi. Na makarani waliotolewa kwa kisa hicho ni 
akina Moses Mwiliko, Gamaliel Mwaka, Aniseth 
Samatwa na Lazaro Mahinyila. Hawa walikuwa 
makarani wa serikali. Na upande wa Hazina ya 
Wenyeji, makarani wa kodi waliotolewa walikuwa 
ni Zakaria Chomola, Mvumi na Joel Mnyangwira 
wa Hombolo, badala yao waliwekwa wageni toka 
Tanga ambao walienea Dodoma, Manyoni na 
Mpwapwa. Makarani wa Baraza walibakizwa kazini 


mwao. 


Bwana T. M. Revington hakukawia kuondoka na 
alikuja bwana A. H. Le Geyt, Bwana D.C. alipofika 
Dodoma alibadili mpango wake. Alianzisha 
kuwafukuza makarani wa Tanga na kuchukua 
makarani wa Baraza ambao ni Wagogo kuwaingiza 
kazi ya kutoza kodi Ugogoni, miongoni mwao 
nilikuwa mmojawao wa kubadilishwa kutoka katika 


kazi ya Baraza na kuwa karani wa kodi wa serikali. 

Vilitokea viroja ndugu! Makarani hao 
walipochaguliwa kutoka katika mabaraza na 
kuingizwa katika serikali walitakiwa kuandikisha 
majina yao na makabila yao. Bila kuona haya (soni) 
Wagogo wenzetu wengine waliacha kabila lao la 
Ugogo ghafula, na mara moja walijita na 
kujiandikisha makabila mengine mapya. 
Tulipowauliza sababu (tukiwa peke yetu na wao) 
walijitetea kwamba “tumeandikisha makabila hayo 
kwa muda tu, maana kabila letu hawalipendi sana 
wazungu, na makarani wenzetu wale walifukuzwa 
kwa sababu ya Ugogo na Watemi wengi huoni 
wanafukuzwa?”, jamani tulichoka. Katika hao 
wengine waliandikisha kabila la Wahehe na 
mengineyo. Lakini wengine walikubali kufukuzwa 
kazi yao kuliko kulikana kabila lao la Ugogo. Basi 
kwa kisa hicho tu kiliacha mimi niandike shairi na 
kulitia katika Kitabu changu cha “Historia Mila na 
Desturi za Wagogo”. Shairi hilo linasema: 


“Abadiliye kabila, Hakuwa mkabaila” Ukurasa 63 

wa kitabu hicho. Vile vile Chama cha Umoja wa 
Wagogo (Ugogo Union) kilipoanzishwa Dodoma 
mwaka 1956, wanachama wengi waliingia hapo 
mwanzo, na baadhi yao walichaguliwa kuwa 
viongozi ama Halmashauri wa Chama hicho kusema 
kuwa ni Wagogo, lakini baadaye waliasi na kusema 
kuwa wao si Wagogo, eti walikose?” maana ni 
makabila mengine. Baadhi yao walisema ni 
Wanyamwezi, Wakimbu nakadhalika. Lakini hata 
sasa kwa mambo yote kwa jumla hawajitengi na 
Wagogo, nao wanajita Wagogo yanapokuwa 
mambo ya kheri, pia wanadai kuwa wana haki zote 
za Ugogo. Hivyo Wagogo wa namna hiyo ndio 
tunaowaita Popo, na ndio adui wanaoharibu hesabu 


ya Wagogo katika nchi ya Ugogo. 


Hesabu ya Wagogo walipohesabiwa mwaka 1948, 
walifikia umati wa Wagogo 278,755, wakiwa 
wanaume na wanawake pamoja. Na katika mwaka 


1957 Wagogo 299,417, wakiwa wanaume na 

wanawake pamoja Tanganyikani. Hivyo kwa 
kufuta mafungu ya makao na jinsi 
walivyohesabiwa katika wilaya ya Dodoma, 
Manyoni, Mpwapwa na Kongwa hata sehemu yote 
ya Jimbo na Majimbo mbali mbali ?” nchi ya 


</4> 


Tanganyika hesabu ya 1957 ilihesabiwa hivi: 

HESABU YA WAGOGO NCHINI 1957 


Dodoma 110,933 
Mpwapwa/Kongwa 23,814 
Manyoni 
Ugogoni 273,471 
Kondoa la Kati 
Singida 
Iramba 
Jimboni 
Mashariki 
Kaskazini 
Tanga 
Nyanda za Juu 
Magharibi 
La Ziwani 
Nje ya Jimbo 
Penginepo nje ya 
Tanganyika 
Jimbo lakati| 128,157 148,684 276,841 


Majimbo 
mengine 14,777 7,641 22,418 


Penginepo 101 57 158 


Aa 143,035 156,382 | 299,417 299,417 


Jedwali 1: Hesabu ya Wagogo nchini 1957 

Wakati nilipopitia hesabu ya Wagogo katika ofisi ya 
Bwana Shauri nilijionelea mwenyewe kuwa hesabu 
ya mwaka 1948 iliharibika sana. Ama hakika 
inasikitisha kuona kuwa katika Baraza la 
Makutupora (kwa sasa ni Mundemu) iliharibiwa 
sana na makarani waliohesabu sehemu hiyo ya 
Makutupora. Sijui kama ni wao wi yewe tu 
walifanya hivyo ama vipi sielewi! Eti waliandika 
kuwa “Wapangwa ni 55,000”! Je Makutupora kuna 
Wapangwa wa Njombe Jimbo la Nyanda za Juu? 
Wapangwa hao wanakaa mahali gani katika nchi ya 
Makutupora? Hivyo eti hakupatikana Mgogo hata 
mmoja! Waliandikwa: Wapangwa, Wamas?'"i na 
Wasandawe! tu! Hii ni ajabu ilioje! Ingelifaa kila 
Mgogo kusaidia kabila lake na kulikuza na hali ya 
maendeleo yake. Nadhani hitilafu hii inaletwa vile 
vile na baadhi ya makarani wanaoandika watu 
pengine huvutia kupata hesabu ya kabila lao 


anapowakuta watu wengine wasiojua kusoma na 

kuandika. Hata Mtemi Edward Palingo aligeuzwa 


kuwa ni Mpangwa? 


SURA YA 3. 
UKULIMA NA UTANGATANGAJI WA 
WAGOGO NCHINI. 


Kumbukumbu imefanywa mioyoni mwa watu 
kuhusu makazi ya Wagogo wengine nchini 
miongoni mwa wahamaji kutangatanga Ugogoni na 
kadhalika. Ingawa si desturi ya Wagogo 
kuhamahama kama walivyo Wamasai, lakini kidogo 


waelekea kuwa nao pia wahamaji sasa. 


Ni dhahiri kwamba Wagogo wengi huhamahama 
kuizunguka Ugogo. Uhamaji huo huambatana na 
utafutaji wa mapori ya kufyeka na kulima 
mashamba yao mapya; ama hutafuta nchi na ardhi 
yenye rutuba. Mara kwa mara waonapo nchi hiyo 


imechakaa au kuchoka huhama hapo na kuelekea 

mbele ama nyuma yao kutafuta sehemu nyingine 
bora na iliyo mpya kwa kilimo ili wapate mavuno 
mengi, na yenye majani mengi kwa malisho ya 


ng'ombe, mbuzi na kondoo wao. 


Baadhi za nchi ya Matumbulu, Mvumi, Makang'"wa, 
Dodoma, Luatu na karibu yake watu wao walio 
wengi walihama kuelekea sehemu za magharibi. 
Huko nako waliingia sehemu fulani fulani za nchi 
ya Kinyambwa, vile wengi waliingia Mpinga, 
Ntangano, Mzogole, Ntoli, Chiguluka na baadhi ya 
Kididimo. Na katika sehemu ya nchi ya Bahi 
waliingia katika vijiji vya Mpinga, Chilala, 
Kigwambuga, Kigwe, Matandala, Chandama na 
Nchenje. Baada ya kuona mapori hayo yame- 
#1! isha, watu wale wale baadhi yao na watoto wao 
waliozalia huko walihama tena “ "kea sehemu za 
nchi nyingine, zaidi kaskazini na wengine kusini, 
.</5> 


kwani” ilikuwa vigumu kusonga mbugani, kwani 


hakuna mapori. 

Baadhi ya watu hao walihamia katika nchi ya 
Makutupora waliposikia sifa za mapori ya 
Mundemu (ambapo sasa ni kweupe kabisa liliko 
Baraza jipya). Baadhi yao walipitiliza katika nchi ya 
zanka, kama vile Msisi, Sinjisi na sehemu 
nyinginezo nyingi Chisima-Chandeje mpaka 
Msangani. Wale waliosalia nyuma waliyaingilia 
mapori ya nchi ya Matangizi, Mbalawala, Kilungulu 
na Ilindi. Baadhi yao sasa wamerudi tena katika 
nchi walizotoka baada ya kusikia kwamba mapori 
ya kufyeka sasa yamerudi, hivyo wamerudia 


kufyeka huko walikotoka tena na kulima. 


Katika wilaya ya Manyoni, vile vile watu wengi wa 
Unyangwira walihamia Muhalala, na wengine Itigi. 
Na watu wengi wa Muhalala pia wamehamia Itigi 
Damarugu na Iwelewele na Bangajega. Baadhi yao 
wamepitiliza huko Mgandu na penginepo. Baada ya 


uhamaji huo ukichungua utakuta kwamba Wagogo 

wa wilaya ya Dodoma wamehamia Manyoni, na wa 
Manyoni wamehamia Dodoma, Wagogo wa 
Mpwawa na Kongwa wamehamia Dodoma, na 
Dodoma kuhamia Mpwapwa na Kongwa, ilmuradi 
heka heka na kutangatanga tu kutafuta pakufaa kwa 
ajili ya kilimo. 

Shida hii wanaijua vizuri zaidi makarani wa kodi, 
kila mara hufuta majina vitabuni waliohama na 
kuandika majina ya wahamiaji vile vile kutoka 
wilaya nyingine. Shughuli yote kubwa hivi ni kwa 
ajili ya utafutaji wa sehemu zenye ardhi njema kwa 
ukulima ambayo haijali upungufu wa mvua, kama 
ilivyo katika nchi ya Ugogo mara nyingi mvua 
huwa ni haba. Mara nyingi zaidi Wagogo huhama 
wengi zaidi kila mwaka wenye shida hasa 
inapoingia njaa nchini kwa ajili ya ukosefu wa 


mvua. 


Utangatangaji huo ndio unaoleta taabu mara kwa 
mara Watemi wakigombania mipaka ya nchi zao, 

maama huyu anaweza kujenga mpakani kabisa kwa 
Mtemi huyu na yule, na kwa vile mipaka ya Watemi 
haina Ramani maalum, basi Watemi humgombea 
raia huyo. Taabu yote hiyo inaletwa hasa na kutojua 
jinsi ya kutunza kwetu ardhi ya mashamba yetu na 
kuyadumisha katika hali njema na kuzuia 
mmomonyoko wa udongo. Kati yao wasiotaka 
kuhama hupanda milimani ili kufyeka na kulima 
mashamba huko juu ijapokuwa wanajua ya kwamba 
mamlaka ya wenyeji yamekataza kufyeka milimani 


na kulima mashamba. 


Baada ya kuona njaa inatokea mara kwa mara 
Ugogoni ndipo wengi wetu wamehamia nchi za nje 
ya Ugogo katika majimbo mengine ya Tangayika, 
kama vile ulivyosoma “Hesabu ya Wagogo” 
umeona ya kuwa kuna Wagogo 22,418 wamehamia 
katika majimbo mengine, na 158 nje ya Tanganyika. 
Hesabu yote hii iliongezeka zaidi walipohama tangu 


njaa ya 1953 mfululizo mpaka 1954. 

Shauri hili liliwahi kuzungumzwa katika mkutano 
wa Baraza la Kutunga Sheria, mwanzoni mwa 
mwaka 1955 kufikiria kwamba bora Wagogo 
wangelihamishwa kutoka katika nchi ya Ugogo na 
kupelekwa mahali pengine na kuiacha Ugogo ikae 
ukiwani, kwani mamaliza watu. Shauri hili 
hllitolewa katika Kigazeti cha “HABARI ZA LEO” 
No.702 la tarehe 18 Februari, 1955. Shauri hili 
lililiulizwa katika Lejiko na Mheshimiwa Bwana 


J.H. Baker. 


Tukitazama sana tena tunaona kuwa Wagogo ambao 
hufa nyakati za njaa huwa ni wengi, nao vile vile 
hupunguza hesabu sana ya kabila letu Wagogo. Na 
njaa ndiyo iliyofundisha Mgogo kuhama-hama ili 


kutafuta raha na starehe. 

SURA YA 4. 
HALI YA MVUA KATIKA NCHI ZA 
UGOGO. 


Moja ya mambo makuu yasumbuayo Ugogo ni 
upungufu wa mvua ambao hutokea mara kwa mara 
nchini. Baada ya ukosefu huo wa mvua Wagogo 
hupata mavuno haba sana, na wengine hukosa 
kabisa, hivyo huingia njaa Ugogoni. Baadhi ya watu 
wengi wa mahali pengine pengi huwadhania kuwa 
labda Wagogo ni wavivu wa kikao ambao hawajui 
kulima, la hasha. Hakika mashamba yalimwayo na 
Wagogo ni makubwa sana. Shamba moja la Mgogo 
laweza kuwa na eka sitini ama sabini hivi za eneo; 
na huwa mashamba mawili au matatu hivi, na 
pengine huwa na makonde mawili ama matatu ya 


karanga, mahindi na njugumawe, na kadhalika. 


Mkulima wa Ugogo hupenda kufyekesha mapori 


kwa pombe ili apate shamba jipya kubwa ambalo 

shamba la namna hiyo huwa halina kazi kubwa kwa 
kulima, Fana'” majani huwa haba katika mwaka wa 
kwanza na wa pili. Kazi zote za shamba #ttgo'” 
hutumia kupikisha pombe ya kulimia mara kwa 


ii </6> 
mara, hivyo hupata msaada 


toka kwa jirani zake 
mpaka mashamba yote yatakapokwisha limika 
tayari hata palizi huwa vivyo hivyo tu. Mgogo 
asipofanya hivyo hawezi kumaliza mashamba yake 
kwa nguvu zake peke yake tu na mkewe. Hivyo 
mwaka wa shida ya mvua anapopika pombe ya 
kulimia hutumia mtama wake kwa kutegemea mvua 
imletee mavuno mema mwakani, asipopata mvua 
njema hukosa mavuno, na akiba yake huwa 


imekwisha kwa pombe na chakula, hivyo njaa 


humsonga. 


Tangu zamani Mgogo alikuwa anajua miezi za 
mwaka na hutambua hali ya hewa na ishara za 
kujulisha kwamba mwaka huo unaokuja mwema 


sana ama hapana. Nao walikuwa na miezi kumi na 


42 


mbili kama zilivyo za kizungu. Majina ya miezi yao 


ni: 


(a) (Majina ya miezi ya Cigogo na tasfiri yake) 
1. Mosi (au Mwamilanghanga, Mucilanhungo) ni 
Novemba. 
. Mhili ni Desemba. 
. Mupalangulu ni Januari. 
. Munye ni Februari. 
. Muhano ni Machi. 
. Mutandatu ni Aprili. 
. Mupunghati ni Mei. 


. Munana ni Juni. 


Na maa AA KA aa, kaa WA wa 


. Mucenga ni Julai. 

10. Weli-kumi ni Agosti. 

11. Mumbeleje ni Septemba. 
12. Musisimuka ni Oktoba. 


Hivyo tukiangalia miezi ya Cigogo ni kumi na 
miwili; bali majira yake ni tofauti kidogo kwa 
sababu mwaka wa Cigogo huanzia katika mwezi wa 

Novemba, kwa Wagogo ni wa kwanza. 
“Mwamilanghanga”, maana yake huwa watu 
wamepanda mbegu na kuamia kanga ili kungoja 
mvua. “Mucilanhungo” yaani “Rangi-mbili” maana 
sehemu nyingi za nchi katika mwezi huu huwa 
mvua imenyesha na kubaki pande zinginezo. Maana 
ya miezi mingine ni “Mhili”, maana yake “Wapili”, 
Mupalangulu ni “Watatu”, “Munye” maana yake ni 
“Wanne”, “Mumbeleje” maana yake watu 
wanabelega mabua, ni wa kumi na moja, Kizungu ni 


Septemba. 


Wagogo wa zamani zilizopita walijua sana na 
kuangalia vema majira ya miezi yao kwa nyakati 
mbalimbali bila kuchelewa kwa kazi za mashamba, 


kujenga na kudha wa kadha. 
(b) Mnyesho wa mvua kwa muda wa miaka 38. 


Hii ifuatayo ni hesabu ya matokeo ya mvua 
iliyonyesha katika nchi ya Ugogo kwa Dodoma 


tangu mwaka 1921 mpaka 1959. Msomaji ataona 

yeye mwenyewe hasa katika hesabu ya jumla 
ambayo inajulisha wastani wa mvua inches 22.91 
katika wilaya ya Dodoma, lakini kila mwaka una 
hesabu yake kwa kufuata wingi ama uchache wa 
mvua kama ilivyonyesha katika mwaka huo. Kadiri 
utakavyokuta hesabu ya jumla imepungua na ndivyo 


mvua ilivyopungua nchini na kuleta njaa Ugogoni. 


Basi hapa chini naandika hesabu ya mnyesho wa 
mvua ichungue kwa makini. Kawaida ya mvua ya 
Ugogo ambayo yenye tumaini zaidi huanza katika 
mwezi wa Desemba ambayo wastani wake huwa 
inchi 3.85, nayo hufululiza kwa nguvu mpaka katika 
mwezi wa Machi. Januari huwa na mvua ya wastani 
wake ni inchi 5.76 ambapo Februari hupungua inchi 
1.59 kwa mvua ya Januari, yaani Februari ina inchi 
4.17 na Machi ni 5.08 kwa wastani. Hivyo 
tukitazama sana tunaona ya kwamba mvua 
isiponyesha sawa sawa katika mwezi Januari ni 


hasara kubwa kwa mkulima, maana hatapata mvua 

nyingine ya kutosha katika miezi ya mbele na 
mimea itakuwa tayari imekwisha haribika. Miezi ya 
Aprili, Mei na Juni hazina mvua ya kutosha katika 
nchi ya Ugogo mvua huanza kunyesha mnamo 


miezi za Oktoba na Novemba. 


Hebu angalia orodha ya miaka, miezi na vipimo 
vya mvua kwa miaka 38 toka “Dodoma Rainfall by 


seasons (2nd Order Station)”:-””” 

2.10 2.05 .221 0.041 0.001 9.00 0.VU 
Ua IA 


192223 b z ; 1.79 sa 0.09 
192324 7 

1924/25 
1925/26 
192627 
1927/28 
192829 
192930 
193031 
193132 
193233 
193334 
193435 
193536 
193637 

193839 
193940 
194041 

194445 
194546 

194748 
194849 

195657 
1957/58 
195859 


VALUE RA wa Y. uY. AY. WAA Ka) 
PENZ NINENULELE NY 


ai KA aa Wa AA SA 


aa 
WAA 


ra 
Ww 


Jedwali 2: Mnyesho wa Mvua kwa muda wa 
miaka 38, wilaya ya Dodoma. 


Hivyo mvua ya nchi ya Ugogo ni matata matata kila 
mara, karibu kila kumi la mnyesho wa mvua kwa 
wastani huwa ni njaa; ishirini mpaka thelathini la 


mnyesho wa mvua nchini huambulia mavuno mema 

na sehemu za mbugani hesabu ya ishirini ya wastani 
ya mvua haipambi mpaka kwenye hesabu ya 


thelathini na zaidi ndipo hujipatia mavuno ya 


kutosha. 
SURA YA 5. 
MAZAO YAPATIKANAYO UGOGONI 
NA KUUZWA SOKONI 


Katika nchi ya Ugogo haina mazao mengi sana 
yauzwayo sokoni kila mwaka tukilinganisha na nchi 
nyinginezo Tanganyikani, isipokuwa katika miaka 
za neema. Baadhi ya mavuno mengine huwa ni 
vigumu kupatikana, na mazao machache huwa 
yamezuiliwa na serikali kuu na utawala wa wenyeji 
kwa kuchelea kuwa watu watamaliza vyakula vyao 
majumbani, kusudi pindi itokeapo njaa nchini 
wenyeji wasihangaike. Shabaha hiyo ndiyo iliyoleta 


ule utaratibu wa kujenga maghala ya vyakula vya 

kuweka vyakula vya wwenyeji — nayo huwa ni 
madebe matatu matatu ya kila mlipaji kodi 


Ugogoni. Hiyo huitwa “Akiba ya njaa”. 


Kwa uchache mavuno ya kuliwa huwa ni vigumu 
kuuzwa sokoni isipokuwa ni mavuno ya mapato ya 
fedha, kama vile Nyonyo, Karanga, Alzeti na 
mengineyo huuzwa mengi sana hasa nyakati za 
miaka za neema. Katika nchi ya Ugogo ni kama 
hayo yafuatayo. Mavuno hayo yaliyouzwa sokoni 
kwa miaka tangu 1951 mpaka mwaka 1958. Nafaka 
hizo zilizotajwa katika orodha hii ni baadhi yake tu 
si “kkoo yauzwayo sokoni. Pia kuna karasaji 
nyinginezo nyingi zipatikanazo katika “??. Hii ni 
baadhi yake tu kutokana na Ripoti za idara ya 


</8> 


kilimo tu. 

Mp.Konzwa 
Mam” 


Kongwa 
yoni 


Mp/Kongwa 
Manyoni 


Mp/Kongwa 
Manyoni 


Jedwali 3: Tani za mazao na bei ya wastani 
wake 


Hesabu hiyo ni ya Dodoma, Mpwapwa na Kongwa 
na Manyoni pamoja. Wakulima wa nchi za Ugogo 
huuza mazao yao kwa kutarajia mapato ya fedha ili 


ziwafae katika shida zao — kulipia kodi, nguo, ada 

za watoto wa shule na mengineyo mengi. Kila 
anayeuza mazao yake hafikiri wala hajui ya 
kwamba baadhi ya mazao yake hayo auzayo huwa 
yana faida ya mwili wake — kujenga, kuleta nguvu 
na yenye vitamini bora kwa anapokula. Kwa 
kutokujua kwake ni vitu gani vifaavyo ambavyo 
ingelimpasa awe navyo kwa matumizi ya mwili 
yeye na watoto wake huviuza vitu hivyo. Anachojali 
yeye zaid”? hasa ni shibe tu kwa kila anchokula. 
Vitamini hivyo havitokani na mazao ya shamba tu 
peke yake, bali hutokana pia hata vitu vinginevyo 
ambavyo kila Mgogo kwa kawaida anavyo. Hapa 
chini naandika vichache vyenye kumfaa mtu 
mwilini mwake na kumletea siha ya maungo, kama 
vilivyopangwa na wataalamu wa mambo ya afya. 
Vitu hivyo ni hima, na ukumbuke kuwa kila 


unapouza mazao yako usivikose, navyo ni:- 

CHAKULA BORA 


Vitamini Vitamini | Vitamini | Vitamini 
A B Cc D 
. AA EE WA 


Kiasi kikubwa 9 Kiasi cha kutosha: €9 Kiasi kidogo tu: > 


Jedwali 4: Chakula bora na mchanganuo wake 


</9> 

SURA YA 6. 
AINA ZA UDONGO KWA UKULIMA 
KATIKA UGOGO. 


Kwa vile kitabu hiki chaitwa “Ugogo na ardhi yake” 
hivyo ni wajibu wangu kuandika namna chache za 
udongo uliomo katika nchi ya Ugogo kwa kila 
daraja yake, kadhalika na mimea isimamayo katika 
ardhi za ama hizo kwa kawaida, na mimea 
zipandwazo na kumea humo na wenyeji siku zote. 
Udongo wa sehemu mbali mbali huo hutambulika 
kwa kukuta majani fulani fulani au miti fulani 
isitawviyo humo. Majina ya udongo huo 
yameandikwa Cigogo, Kiswahili na Kiingereza. 
Kadhalika majina ya majani yaliyomo katika 
sehemu hizo yametajwa jina la Cigogo ili majina 


hayo yasije yakasahaulika siku zijazo. 


Kama ilivyo kwa siku hizi udongo huo ungepaswa 


kulimwa kwa kufuata maagizo ya maafisa wa 

kilimo (Idara ya Zazaa) jinsi wanavyoagiza ndipo 
tutakapofaulu katika shida na mashaka. Hivyo ardhi 


ya Ugogo ni ya aina hizi zifuatazo hapa chini:- 
1) Cigogo: Isanga. 


Kiswahili: Kichanga cha kijivu kidogo. 

Kingereza: Grey sol. 

Ardhi ya namna hii kwa kawaida hupandwa Njugu- 
mawe, mawele na baadhi ya kunde ama maharagwe. 
Udongo wa aina hii hukutwa majani yaotayo humo 
ambayo hutwa kwa Cigogo “Muhilile”, 
“Makandajizi”, “Misungusungu” na “Mipululu”, 


hata “Nang'ana”. 
2) Cigogo: Nghuluhi. 


Kiswahili: Udongo mwekundu. 

Kingereza: Red soil 

Ardhi ya namna hii hupandwa zaidi mtama, 
karanga, nyonyo, mahindi, wimbi na mimea 


mingineyo mingi. Udongo huu huwa na majani 

yaliyoota humo huitwa “Njelula”, “Mhangalale”, 


“Nghungugu” na mingineyo. 
3) Cigogo: Ilolo. 


Kiswahili: Bonde. 

Kingereza: Lower parts of land. 

Ardhi ya namna hii hupandwa mahindi, viazi 
vitamu, Fiwi, maboga na vinginevyo. Udongo wa 
ardhi hii hukutwa una miti itwayo “Njifu” na 


majani yaitwayo “Ndilo” na mengineyo. 
4) Cigogo: Ngogomba. 


Kiswahili: Udongo mweusi mzito. 

Kingereza: Dark Soil. 

Ardhi ya udongo mgumu wa namna hii hupandwa 
mtama na mahindi, bali wahitaji udongo utifuliwe 
vema, na wahitaji mvua nyingi. Katika Ngogomba 
kuna miti zitwazo “Nghananghana” ama 
“Milimilambogo”, “Nhemalwina”, “Mvugala” na 


“Cilacambwa” na mingineyo. 

5) Cigogo: Nyika 


Kiswahili: Udongo wa mbuga 

Kiingereza: Mbuga Soil. (Swamp Soil) 

Ardhi ya namna hi ya mbuga zaidi hupandwa 
mtama mweupe. Mbuga ya namna hii hupatikana 
mmea wa “Nghowe”, “Nghwalakwala”, 


“Midejedeje” na “Cihunganghwale”. 
6) Cigogo: Itinhi. 


Kiswahili: Chem-chemu. 

Kiingereza: Ground never dries completely out. 
Ardhi ya namna hii hupatikana majani ama mime 
mifupi sana. Majani hayo huitwa “Musweheyi” na 
“Ndyafudi”. Sehemu ya aina hii hulimwa viazi 


vitamu, Viazi Ulaya na pengine hupandwa mpunga. 
</10> 
7) Cigogo: Isalalo 


Kiswahili: Ardhi chepechepe 
Kingereza: Fertile and humide ground. 

Ardhi ya namna hii hulimwa Miwa, Mboga za 
Kizungu, Migomba na vinginevyo vipendavyo ardhi 
ya rutuba ya chepechepe. Hupatikana “Mazejetwa” 


na mengineyo. 
8) Cigogo: Madovya. 


Kiswahili: Tope za mkusanyiko wa maji. 
Kingereza: Muddy land. Ground where water 1s 
collecing during the rainy season. 

Ardhi ya aina hii zaidi hupandwa mpunga. Majani 
ama mimea zipatikanazo humo ni “Matukula” na 


“Manghomanje”. 
9) Cigogo: Iramba. 


Kiswahili: Bwawa. 
Kingereza: A dam. A flat waterhole, which dries 
out soon after rains. 
Bwawa la namna hii hupandwa mpunga kwa 
kawaida. Maji yanapokauka mpunga huwa tayari 


umewiva. 


SA 


10) Cigogo: Viguru. 


Kiswahili: Ardhi ya visuguu. 
Kingereza: White ants” hills. 
Ardhi ya aina hii hupandwa mtama, mawele, njugu- 
mawe, kunde hata mahindi pia na matango. Katika 
sehemu za udongo huu hupatikana mimea za majani 
chipukizi ya “Nhula”, “Munghonjera” na 


“Mulutulutu”, “Mitucila” na “Mitugutu”. 
11) Cigogo: Ikanganyika. 


Kiswahili: Udongo yabisi mweusi. 

Kingereza: Black Cotton Soll. 

Ardhi ya namna hii waweza kupanda mtama 
mweupe mutwao kwa Cigogo “Cipuputa” 
“Maciligogo” pengine hufaa hata Malezi ama 
chochote kile kifaacho na kuhimili katika ardhi ya 
namna hiyo. “Migonandele”, Nghambara” na 
“Mikutani” hupatikana pia. Hupatikana miti kama 


“Mifuku”, “Mieza” na “Milimilambogo” 

12) Cigogo: Camwino 


Kiswahili: Ardhi inayoambaa mifereji za maji ya 
chumvi chumvi yasiyokoma. 

Kingereza: Land lying along the edges of water 
streams (Salinity). 

Ardhi hapa hapafai kwa kilimo. Sehemu ya namna 
hiyo huota miti ziutwazo "Macamwino". Kwa 


kawaida majani mengine huwa hayaoti. 
13) Cigogo: Lukulo. 


Kiswahili: Ardhi ichimbwayo chumvi. 

Kingereza: Salty Soil. 

Ardhi ya aina hii haioti majani, wala haipandwi kitu 
chochote. Watu hupata chumvi na kutengeneza 


chumvi tu. Ni machimbo ya chumvi. 
14) Cigogo: Inyelya. 


Kiswahili: Mchanga mwepesi. 


Kingereza: Pasture Soil. 

Ardhi ya mchanga huu mimea ya kilimo haistawi. 
Inafaa hasa kwa malisho ya wanyama tu. Miti 
mikubwa utwayo “ Minyinga”, “Miguji” na pengine 
“Mikora” hupatikana humo. Njugu-mawe zaweza 
kustawi. “Miliende”, “ Manha” na “Malandu” 


hupatikana. 
15) Cigogo: Sakarawe. 


Kiswahili: Changarawe. 
Kingereza:Gravel Land. 


Ardhi ya namna hii hailimwi kitu ina mawe mawe. 
</11> 


16) Cigogo: Ibarangu. 


Kiswahili: Nchi kavu, kame, haioti majani. 
Kingereza: Barren Land. 

Ardhi hii haifai kabisa. Pafaa kwa kuanikia mtama 
wa mavuno tu na kuchezea michezo, kama 


yahitajiwa. 

17) Cigogo: Magungu. 


Kiswahili: Mawe mororo au matumbawe. 
Kingereza: Barren Land (Smoothly Stones). 

Ardhi ya magungu hapafai kwa kulima chochote. 
Ingawa nimeandika kila mahali kuwa “Ardhi ya 
namna hii hulimwa...” lakini si kwamba wote 
hulima mimea hiyo kama ilivyotajwa hivyo, lakini 
wengine hubadilisha utaratibu wake na kulima 


kinyume chake. 


Kama tujuavyo kwamba Ugogo ina aina nyingi sana 
za Udongo, ndivyo inavyotupasa kuchagua ama 
kulima sehemu hizo kwa kufuata jinsi 
zinavyolazimu ardhi hiyo kwa kufuata maagizo ya 
Idara ya Kilimo. Kama udongo wa aina fulani na 
wahitaji kupanda mbegu fulani ni lazima ujue 
kwanza ni nini kinachohitaji kwa namna ya kulima 
— matuta ama sesa? Iwapo ni lazima kulima matuta 
si vema ukilima kwa sesa. Panapohitaji kulimwa 
matuta makubwa ya kukinga maji ili udongo 


61 


usichukuliwe na kupelekwa mbugani ni lazima 
tukinge maji yasichukuliwe. Njia iliyo bora sana ni 
ile tu ya kufuata maagizo na mashauri ya Idara ya 


Kilimo (Zaraa). Hivyo tutafanikiwa tukiyafuata. 


Kila mtu anajua kwamba utajiri wa nchi yetu 
wategemea ardhi kwa kilimo. Kilimo kikiwa cha 
namna hafifu tutapata mavuno yetu hafifu pia, lakini 
tukifuata maagizo mema ya ukulima mwema bila 
shaka ardhi nayo itatutolea mazao bora yenye kuleta 
utajiri nchini na kuleta ustawi wa maendeleo ya 


kabila. 

SURA YA 7. 
HESABU YA WANYAMA KATIKA 
NCHI YA UGOGO. 


Amali ya Mgogo tangu zamani na kale hasa ni wanyama na 
ukulima pamoja. Kadri Wagogo wanavyozaliana zaidi na 
ndivyo wanyama wao wanavyozaliana zaidi na zaidi. Na 
wao ndivyo wanavyozidi kupenda pato lao la mifugo wengi 


mno bila kujali hali ya afya ya wanyama wao. 


Ingawa sehemu yote yo Ugogo ina minada za wanyama 
ambapo huuzwa karibu kila siku, kila Juma mfululizo, 
mwaka na miaka, lakini kila utazamapo makundi ya 
Wagogo utakuta hesabu ya wanyama bado ingali inazidi tu 


nchini. 


Hapa chini naandika hesabu ya wanyama — ng'ombe, 
mbuzi, kondoo na punda waliomo Ugogoni. Wanyama hao 
na wale waliouzwa mnadani tangu mwaka 1940 mpaka 


1958/59:- 

(Jimbo zima | 1940 1949) (Ugogoni | 1958 | 1959) 

Ng'ombe 1,244,061 | 1,202,014 | Ng'ombe | 543,347 | 618,657 
Mbuzi 686,760 417,371 | Mbuzi na 

Kondoo 340,622 185,792 | Kondoo , 619,236 , 686,043 
Punda 17,548 38,847 | Punda 12,890 | 16,486 
Jedwali 5 : Hesabu ya wanyama nchini 

(Jimbo zima | 1940 |1948 11949) | (Ugogoni | 1957 | 1958) 
Ng'ombe 54,752 | 32,945 | 54,811 | Ng'ombe | 65,879 | 76,666 
Mbuzi na Mbuzi na 

Kondoo 16,707 | 21,159 34,690 Kondoo | 76,560 | 76,721 
Punda - - - Punda - 58 


Jedwali 6: Hesabu ya wanyama waliouzwa 


mnadani 


Ingawa wanyama huuzwa daima, na ijapokuwa hao 


wanyama hufa mno nyakati za njaa ya kukosa 


majani nchini, lakini mara tu wakipata neema baada 


ya miaka mitatu hivi kuzaliana mno. Mwaka 1949 


l ; ; 16 ; A 
kuliwa na njaa wengi ““na ' walikufa kwa njaa. 


Mazao katika nchi ya Ugogo yanapungua kwa ajili 


ya kuzidi kwa hesabu ya wanyama nchini. Ardhi 


zilizokuwa na udongo wa rutuba sasa zajikakamua 


bure bila kutoa mavuno ya kutosha. Nchi ambazo 


hazikuwa na makorongo sasa zina mito mikubwa. 


64 


</12> 


Nchi zilizokuwa na majani mengi siku hizi ni haba, 
majani yana musimu. Wakadhalika sisi wenyewe 
japokuwa na wanyama wengi nao hututolea mbolea 
ya kutosha kurutubisha kwa kusamadi mashamba 
wengi wetu hatujui, na baadhi yetu twajipurukusha 
kwa uvivu. Hivyo kila tunapoona mashamba yetu 
hayatoi mavuno ya kutosha basi huanza kuhama 
sehemu hiyo na kuendelea mbele kila miaka kumi 
au kumi na tano. Ingawa tunao wanyama wengi 
walio dhaifu hatuwauzi mapema ili kupata fedha, 


bali twangoja mpaka wajifie wao wenyewe. 


Hesabu iliyoonyeshwa katika orodha hiyo ni ile ya 
miaka 1940, 1948 na 1949 nayo ilichukuliwa ya 
Jimbo zima la kati, lakini hesabu ya 1958 na 1959 
ni ya nchi za Ugogo tu peke yake - Dodoma, 
Mpwapwa/Kongwa na Manyoni. Ukitazama vema 
utaona kwamba wanyama katika nchi ya Ugogo 
huongezeka kwa mamia mengi kwa kila mwaka, 


hasa miaka za neema. 

SURA YA 8. 
HALI YA IKTISADI KATIKA NCHI ZA 
UGOGO. 


Kama tujuavyo sote kwamba rasilmali ya nchi za 
Ugogo ni mifugo na ukulima, (kama tulivyosoma 
katika sura zilizotangulia) na ndivyo amali ya 
kutegemea. Mgogo asiyepata bahati ya vitu hivi 
huwa si mtu bora mbele ya matajiri wa nchi. Mtu 
wa hali hiyo mara nyingi sana hutangatanga huko na 
huko ili kutafuta kimojawapo cha vitu hivyo viwili, 
khususa ni chakula kwanza ama kimojawapo cho 
chote kile kiwezacho kumuauni katika shida yake 
hiyo.Yumkini mtu wa hali hiyo huwa hana raha 


kamili. 


Ijapokuwa nchi ya Ugogo ni yenye kupata mara 
kwa mara njaa kwa sababu ya ukosefu wa mvua, 
lakini pana bahati katika miaka mingine Wagogo 


hupata mvua ya kutosha, nao hupata bahati ya 

kufanikiwa mavuno mengi na ya kutosha kabisa, 
lakini walio wengi hawajui jinsi ya kuhifadhi mazao 
yao majumbani kwa njia ya Iktisadi (wekevu). Mara 
nyingi chakula chao katika miaka ya neema, zaidi 
humalizia katika upikaji wa pombe. Hupenda 
kupika pombe mara kwa mara ya kujifurahisha tu 
wao wenyewe tu na majirani zao. Na mwaka 
unapofika huanza tena kupika pombe nyingi kwa 
ajili ya kusafishia mashamba yao, kupanda mbegu, 
kulimishia na kupalilia. Hapo mavuno yao huwa 
yamekwisha majumbani, hivyo huanza kuhemea 
tena kwa wenzao, nao kwa tamaa ya kupata 
wanyama ama fedha hutoa na kubadilishana chakula 
kwa mifugo. Hao nao wanapotanabahi chakula chao 
huwa kimekwisha majumbani vile vile. Watu hawa 
wote hutegemea mapato ya mazao yao toka 
shambani pindi wavunapo mavuno wanayolima. 
Kwa bahati mbaya pengine mvua hukoma kunyesha 
vema, mimea yao huharibika na jua wasipate 


mavuno ya kutosha ambayo huishia kwenye miezi 

za Julai, Agosti na Septemba. Hivyo wengi wao 
wasiokuwa na ng'ombe huanza kuhama nchini 
kukimbilia nchi za mbali; na wenye ng'ombe 
huanza kuuza mifugo wao huko mnadani, na wakati 
huo bei ya ng'ombe ama mbuzi na kondoo huwa 
imekwisha anguka kwa sababu ya njaa, maana 
wachuuzi huwa wamekwisha ng'amua kwamba 
wenye wanyama kwa vyo vyote watauza wanyama 
wao tu wakitaka wasitake kwa sababu ya njaa. Kwa 
sababu kama hawatauza wanyama wao watapata 
wapi fedha za kwenda kuhemelea watoto wao 


chakula ? 


Inasikitisha sana kuona kwamba sisi Wagogo 
twapenda sana kutunza wanyama wetu wasife, 
wasipungue, bali twapenda sana kuona 
wanaoongezeka zaidi na zaidi kuliko kupunguza 
hata ng'ombe mmoja, isipokuwa kwa shida 
maalum. Mgogo apenda kuona ng'ombe akifa kwa 


nja, kwa magonjwa kuliko kumchinja yeye 

mwenyewe akajifurahisha na watoto wake 
nyumbani. Hapendi kuuza wanyama kwa wingi 
wakati wanapokuwa wamenenepa ili ajipatie fedha 
za kutosha iwe akiba katika siku za mbele ikimpata 
shida, isipokuwa hungojea wakati wanapokuwa 
wamekwisha konda kwa njaa na kujifia ovyo ujusi! 
Na kupata bei hafifu. Mgogo hakubali kufuga fedha 
katika kanzi (Bank), hajatambua faida yake bado. 


Jambo la kupunguza wanyama kungelileta faida 
maradufu nchini - (a) kungelihifadhi mmomonyoko 
wa udongo, (b) ng'ombe waliobaki wangelinenepa 
zaidi na kuwa na afya bora kuliko wanavyokuwa 
wakiwa wengi zaidi, (c) tukiwauza mapema 
tungepata fedha nyingi zaidi tukaweka katika Kanzi 
kwa ajili ya matumizi ya nyakati za shida, na 


kadhalika. ”'”” 


Hii ndiyo shida iliyo kubwa katika nchi ya Ugogo 

ya ukosefu wa hali ya Iktisadi (Economics). Kwa 

ajili hii ndipo serikali ilipochukua hatua ya 

kuwalazimisha wenyeji raia kuweka akiba ya debe 
tatu tatu katika maghala ya vyakula vya tawala za 
wenyeji Ugogoni. Vile vile hulazimishwa tena 
kuweka madebe manane mengine nyumbani ndani 
ya kilindo bila kupungua. Watumishi wa serikali 
huingia ndani ya majumba ya raia kukagua kama 
kweli hesabu hiyo ya madebe hayo yamehifadhiwa 
sawa sawa, kama sivyo mtu yule hushtakiwa na 
kutozwa faini katika mabaraza ya wenyeji. Hili ni 
jambo la ajabu mojawapo ! mtu gani awezaye 
kuangaliliwa chakula chake nyumbani mwake na 
mtu mwingine ? Kama mtu mwingine asipomhimiza 
kujitunzia chakula chake mwenyewe atakitapanya, 
hili ni jema? Siafu na chungu hukusanya vyakula 
vyao wakaweka ghalani — wakapanga mafungu 
mawili cha kutumia na akiba ya wakati wa shida, 
sisi tunashindwaje hivyo? Mbona utunzaji wa 
wanyama mifugo tuwaerevu mno namna ya 


kuwalinda? 

Jambo hili lingelitufaa Wagogo kwa sasa tuzitumie 
amali zetu kwa ajili ya faida ya Ugogo — tuuze 
wanyama wetu ingawa si wote, tuweke fedha katika 
Kanzi ya Posta, fedha hizo tungelisomeshea watoto 
wetu tena vya kutosha kabisa, fedha zetu tuzitumie 
kwa kustawisha nchi yetu kwa kazi za kilimo 
kilicho bora, na tupate mavuno mengi ya kutosha, 
na kuhifadhi udongo wa nchi usiharibiwe, kwani 
utajiri wa nchi yo yote hutegemea ardhi na 


inayotunzwa vema. 


SURA YA 9. 
MTAALA WA MASOMO NA DINI ZAO 
WAGOGO. 


Nchi ya Ugogo ilikuwa nyuma sana kwa mambo ya 
elimu na maendeleo ya kisasa mpaka hivi karibuni 
tu. Hivyo ni kwa ajili ya ugumu wetu Wagogo, 


kwani walikuwa wagumu kwa kubadili tabia ya 


TI 


mila na desturi zao, kwa sababu hapana 
walichothamini zaidi Wagogo kuliko kufuata 
desturi ya kujipakaza udongo (Nghusi), ngoma zao 
ambazo ni za namna nyingi, na kuangalia mifugo 
wao tu kuliko kujali kitu cho chote kile 
kinachowakabili mbele uso wa maisha yao. Kitu 


hicho ndicho kilichonichelewesha hata mimi! 


Kwa mara ya kwanza elimu katika nchi za Ugogo 
ililetwa na Wamisionari na kustawishwa nao. Asili 
yake hasa ni kuwafunza Wagogo na kuwatangazia 
dini ya Kikristo. Serikali ya Kidachi ilipata Maakida 
(Makarani wa kodi) wachache sana ambao 
walikuwa Wagogo, karibu wote walikuwa wa 
makabila mengine tu, nao ndio walioitamalaki 
Ugogo kwa kazi za kiserikali. Serikali ya Kidachi 
haikuwahi kujenga shule ya serikali katika nchi za 
Ugogo hivyo elimu ya mwanzo yumkini msingi 


wake ulikuwa ni Misioni tu. 


J2 


Waingereza walipowashinda vita Wadachi na 
kutawala katika nchi hii, ilifanya jitihada kwamba 
baada ya miaka saba hivi waliweka shule ya watoto 
wa watemi (wakati huo wakiitwa majumbe chini ya 
Maakida ) ambapo wakati huo walikuwa na utawala 
wa nchi ndogo ndogo. Shule hiyo ilileta msingi 
mwema mno kwa watoto wa watemi ambapo 
ilikusudiwa kuwa wajiweke tayari kupokea kazi za 
Maakida na kupata madaraka makuu katika nchi zao 
na kuanzisha hasa utawala wa wenyeji na Hazina 
zao. Baadhi yao waliwapokea utemi wazee wao 


baada ya kutoka masomoni. 


Mtawala anapokuwa na elimu ya kutosha 
huwasukuma raia zake wafuate njia ya mwanga wa 
elimu bora na kuzidi kuitafuta elimu. Lakini bahati 
hiyo haikufanikiwa kamwe katika nchi yetu ya 
Ugogo, fanikio lake lilikuwa ni dogo sana. Badala 
ya kuendelea na masomo wengi wao walirudi 


majumbani na kujipaka udongo mwekundu 


JA 


vichwani (Nghusi); na baadhi ya watemi wenyewe 
wa Ugogo badala ya kuwapeleka watoto wao 
shuleni waliwapeleka watoto wa Wajoli zao, 
kusingizia kuwa ndio walikuwa ni watoto wao hasa 
kumbe sivyo. Hivyo msingi huo wa kusomesha 
watoto wa watemi ulishindwa katika kujengwa 
mnamo mwaka 1924 - 1928. Shule hiyo ilishikwa 


na Mwalimu Thomas Plantan. 


Msingi wa pili ulianzishwa tena kati ya mwaka 
1938 — 1945 walipokusanywa tena watoto wa 
watemi wa Ugogo kupelekwa Mpwapwa katika 
shule ya serikali. Jaribio hili la pili Iilifaulu nusu 
yake si kama mwanzo, na matunda yake kwa 
uchache yanatumika mpaka sasa ingawa kwa 


</14> 
uchache.” 


Katika nchi ya Ugogo waliopata sifa ya kusoma 
zaidi ni watoto wa raia, khususa waliosoma shule za 
Misioni. Watoto hao wa raia ndio wenye hadhi ile 
ya kisomo kwa sifa; watoto wa watemi wana hadhi 

ya unasaba tu wa uungwana kwa kufuata ukoo ama 


jadi ya utawala, kwamba “Mtoto wa simba ni simba 


> 


pia”. 
Ingawa nchi ya Ugogo ilikuwa nyuma sana kwa 
mambo ya elimu lakini sasa inajivuta mbele, na 
imeleta mafanikio mema nchini, na inshallah 
itafanikiwa. Shule nyingi za mwanzo zimekwisha 
jengwa Ugogoni, shule za kati hizi zimegawanyika 
katika kuendeshwa na Misioni, Serikali na Hazina 


za Wenyeji. 


Falau kuwa Wagogo sasa wanaendelea na 
masomona maisha ambayo ni ya kisasa, lakini walio 
wengi sana bado wangali wanaishi katika hali ya 
maisha ya desturi za zamani. Katika hesabu ya 
Wagogo 300,000 kwa hivi sasa, hata nusu yake 
haijaufikia utashi wa ustaarabu wa leo, lakini robo 
moja imefikia. Waliobaki ni kuchunga na kucheza 
mchezo ule wa Nindo tu. Mara nyingi watu wengine 
wa Ulaya huja kwetu kutuona na huchukua picha za 

jinsi tulivyo na kupeleka makwao kuonyesha 
ukinyago wetu wa “Nghusi”. Lililobaki ni kubadili 
tabia yetu hii na kufuata maendeleo ya kisasa yenye 
mwanga. Ulimwengu unavyozidi kusonga mbele na 
wanadamu ndivyo hivyo inavyowapasa kubadili 
mwenendo wa mila ama desturi zao zisizofaa ili 
kulinganisha na hali ya maisha ya karine hiyo 


waliyo nayo. Mshairi mmoja wa Kiswahili alisema: 


“UKAIDI” 


“1. Nashikilia ukale, ambao hapana budi, 
Na huacha vile vile, iwapo haunifidi, 
Nitabadili milele, siwezi kuwa abidi, 


Wa kuzuia kusudi, na kutenda yale yale. 
“2. Mungu huyafurahia, mabadiliko ya sudi, 
Namna yakipepea, mapambo yake idadi, 
Tofauti ya madoa, na ya umbo makusudi, 


Mwendo mmoja abadi, uzembe kushikilia. 

“3. Ukale wahesabiwa, kila kitu kina jadi, 
Ila ungeshikiliwa, marembo yasingezidi, 
Dunia ingechelewa, na magunduzi zaidi, 


Kwa dhara na ukaidi, kale upya huzuia. 


“4. Kale sina huba nayo, nawaachia wakaidi, 
Na watu wenye mioyo, yenye hasira hadidi, 
Kupinga mambo yajayo, na kujidai weledi, 


Nami naridhi fuadi, wao washike yao. 


“5. Sioni kwamba muhali, katika kale kurudi, 
Ikiwa neno kamili, la wema na malidadi, 
Kwa neno la uaili, sirudi kamwe sirudi, 


Hapana shaka weledi, hii ni rai halali. 


“6. Kwa pingu za kawaida, sitajifunga kusudi, 
Kila sheria kwa muda, na wishapo hairudi, 
Pingu hazina faida zinazopinga kuhidi, 


YA 


Kwa watu wajitahidi, wala hiyo siyo ada. 


JA 


Ifuatayo hapa chini ni hesabu niliyopata toka kwa 
viongozi wa dini za madhehebu mbalimbali, yaani 
Wagogo waliofuata dini ambazo kwazo ndizo 
zilizoleta msingi wa ustaarabu nchini na maendeleo 
ya kisasa. Hesabu hiyo ilichukuliwa mnamo mwaka 


1957. Nayo ni hii:- 


1. Wagogo Wakristo wa Makanisa ya Kiprotestanti: 
24,891 

2. Wagogo Wakristo wa Kanisa la Katoliki: 21,550 
3. Wagogo Islam wa madhehebu zote: 1,500 

4. Wagogo walioacha desturi za kimila bali hawana 
dini: 900 

Jumla yao : 48,841 


Hesabu hiyo kwa Waprotestant nilipewa na 
Archdeacon FF. Chidosa, Wakatoliki na Padri 
Benedicto wa Dodoma. Islam kwa Masheikh wa 
miji za Ugogo “??# hesabu hiyo yatubainishia ya 


kwamba Wagogo walio bado kuudara ustarabu “FF 

ni wengi zaidi ya waliokwisha ugusa ustaarabu huo 


- </15> 
na maendeleo ya kisasa. 


Katika nchi za Ugogo watawala wengi hawana dini 
ya kisasa bali wanafuata dini za kikale ambazo ni za 
mizimu. (Nikisema watawala maana yake ni 
watemi, wapembamoto, wazengamatumbi na 
wafuasi wao). Watu hawa hawachukii dini hizi za 
Kikristo wala za Kiislamu, lakini mila na desturi za 
kabila lao ndilo lenye nguvu mno kwao, na huogopa 
kabisa kuacha ingawa wanajali pia dini hizi mpya 
(ingawa si wote). Watawala hawa wamesaidia sana 
kazi za Misioni na Uisilamu (ingawa wao hawamo). 
Siku hizi watoto wao wameanza kuingia katika dini 


hizi mpya, nao hawakatazwi na wazee wao. 


Kwa hivi sasa kipimo cha maendeleo ya ustaarabu 
wa kisasa umeanza kwa nguvu sana na tamaa kuu — 
tangu watawala hata raia ili kukimbilia hatua ya 


wale waliotangulia ili waende kuwa safu moja. 


JA 


SURA YA 10. 
ITIKADI YA MTUNGAJI WA KITABU 
HIKI NA NCHI YA UGOGO. 


Huluka ya mtu ye yote hutokana na umbile maalum 
la mtu tangu kuzaliwa. Mtungaji wa kitabu hiki 
ingawa hana elimu ya kutosha na sifa kama wale 
waliojaliwa kupata kisomo chema, na ingawaje 
hana nasaba ya utemi wa nchi, lakini ana imani kuu 
na nchi yake ya Ugogo kwa jumla. Pia ingawa 
Wagogo wengi hawajui ni nini alichokitenda cha 
kuifadhili Ugogo, lakini kuna baadhi yao hawakosi 
kukumbuka shughuli ngapi alizozifanya tangu 1936. 


Baada ya kuizunguka Ugogo kwa muda wa miaka 
kumi hivi akitenda kazi mbalimbali za kuifaa 
Ugogo, mwisho aliangukia katika tuhuma na 
zahama kuu mno la kufanya kazi ya kuponyesha 
watu njaa kuu, kati ya mwaka 1946/1947. 


Ijapokuwa alikuwa na kazi yake makhsusi ya kutoza 

kodi katika wilaya ya Manyoni, lakini Bwana A. G. 
Stephen, Bwana Shauri wa Manyoni alimuweka ili 
asaidie kazi ya kuponyesha Wagogo wenzake njaa 
kwa kuwagawia chakula pale Muhalala, kwenye 
maili sita toka Manyoni Bomani. Dhahiri lilijengwa 
ghala kubwa la kupokea vyakula na kugawiwa bure 
kwa raia. Vyakula vingi vililetwa kwa gharama ya 
Hazina ya Wenyeji Manyoni. Vyakula hivyo 
vililetwa toka Singida kwa Bwana Kikkides 
(Singiramba Trading Co.) na mahindi ya manjano 
ama mekundu yaliletwa kutoka Amerika ya kusini. 
Watu wengi walifika au kuletwa toka sehemu ya 
unyangwira na penginepo walihamishwa na serikali 
kabisa ili waje pale Muhalala kuponyeshwa njaa 
kuu ya Lihambaya. Wahamiaji hao walikatiwa eka 
kumi kumi ili walime, nao walipewa chakula bure 
mpaka kupona. Sehemu waliyopewa kulima ilikuwa 
katika eneo la fyeka iliyofyekwa na Idara ya 
Ndorobo. 


s1 


Kazi hii ilikuwa kubwa kwake, kwani watu wengi 
kwa maelfu mengi walimwendea kila siku kupata 
chakula - baadhi yao walipewa madebe, vibaba ama 
marobota kwa kufuata maagizo ya Bwana Shauri. 
Ama hakika adui wa binadamu ni njaa, ndio maana 
waswahili husema “Adui yako mwombee njaa, hapo 
umemshinda”. Mtungaji huyu aliletewa sururu, 
mitalimbo, chano na koleo toka Bomani kwa ajili ya 
kuchimbia makaburi wazi, tayari kwa kuzikia watu 
wafao kwa njaa. Hakika walikuwa wakifa sana kwa 
ajili ya njaa.Vifo vya watu vilikuwa karibu kila 
siku. Idara ya utabibu ilileta Dresa ili kuwapa 
msaada wagonjwa wa njaa kuwapa dawa, hasa wale 
waliovimba miguu sababu ya njaa. Ugonjwa huo 
uliitwa “Beriberi ”. Na wengine waliugua matumbo 
ya kuharisha wanapokula kwa pupa, maana wengine 
hawakuhitaji kupika ugali bali walipika kande tu, 
hivyo walidhurika mara kwa mara. Kazi hii ya 
kuwapa chakula ilifuata orodha ya majina yao 


yaliyokuwa yameandikwa ndani ya daftari ili 

kulinda uchukuaji wa fujo. Kila mtu aliwekewa 
tarehe ya kuchukua na kiasi chake, mwenye watoto 
na mke, na wasiokuwa nao vipimo mbalimbali. 
Kazi zote zilimpasa ugawaji wa vyakula na uzikaji 
wa wafu kila siku. Kazi hiyo ilikuwa ya moyo wa 
ustahamilivu sana na ujasiri. Kwa utulivu na upenda 
kabila lake aliwaponya kwa moyo wa subira na 
mbawazi hadi watu walifikia siku za kupata mavuno 


yao. 


Kazi hii ilipomalizika mara hiyo Bwana D.A. 
Pionaar, Bwana wa Idara ya Ndorobo alimuomba 
Bwana Shauri ili kupata msaada wa mtungaji huyu 
kwa kazi yake ya Ndorobo amfanye karani wake wa 
muda, kwani karani wake alisema hakuweza kufaa 
pia hakusikilizana na Wagogo wafyekaji. Kazi hiyo 
pia ilikuwa ya ukubalio kwa sababu ya kutaka 
kuhamisha mbung'o waliodhuru wanyama katika 
Ugogo wa Manyoni, kadhalika mtungaji huyu 


alifurahi kupata nafasi ya kuwasaidia ndugu zake, 


83 


maana aliwaonea huruma mno jinsi walivyokuwa 
wakitandikwa viboko mara kwa mara na Bwana 
Ndorobo kwa ajili ya kutosikilizana “?? tabia na 
vikwazo vinginevyo vidogo vidogo visivyo na 


<16> 
maana.Huo “Ft? mwaka 1947. 


Matajiri wote wa wanyama toka wilaya ya 
Manyoni, Dodoma na penginepo kila utemi 
walipelekwa matajiri hao huko Makasuku ambako 
ilikuwako fyeka hiyo. Matajiri hao walikuwa zaidi 
ya elfu tatu hivi. Uandikaji wa daftari ya majina na 
vipande vyao kila siku ilikuwa ndio kazi ya 
mtungaji huyu kubwa. Kadhalika kulikuwa na vitu 
vinginevyo ambavyo vilihitaji kuwekwa tayari : 
hesabu ya vibaba vya posho, nyama, viazi, 
maharagwe, sukari, karanga na mafuta vile vile 
chumvi vilihitajiwa kuwekwa tayari kabla ya 
wafanya kazi kurudi toka porini wanakofyeka. Na 
mara kwa mara alihitajiwa kufika porini na vipande 


vya wafanya kazi kwa ukaguzi kama wote 

walikuwako kazini ama wengine walikuwa 
wamejificha kulala usingizi, kwani vipande viliitwa 
kwa kila mtu alipewa cheti chake kazini kama yupo 
na kurudishwa tena ili kuhakikisha tu kama kweli 
wote wapo. Baada ya hayo ilimpasa kurudi kambini 
upesi tena kwa ajili ya kutengeneza Hati za Malipo 
(Payment vouchers) kwa wale waliokwisha funga 
siku zao. Kwa bahati mbaya Afisa wa Ndorobo 
aliugua sana hata ilimpasa kupelekwa Dodoma 
mpaka Hospitali ya Wazungu Dar es Salaam. 
Ingawa alibaki peke yake kwa muda zaidi ya mwezi 
moja, lakini kazi zote zilikwenda sawasawa. 
Wagogo hapo hawakunyanyaswa, kwani “Damu ni 
nzito kuliko maji”. Kazi hazikuharibika mpaka 


Afisa wake aliporudi toka Hospitali. 


Nyakati za kuizunguka sehemu zote za Ugogo, 
fikira zake zilinasa jambo moja nalo ni kuwatungia 
ndugu zake kitabu cha Historia. Kitabu hicho 
ndicho kile cha “HISTORIA, MILA NA DESTURI 


85 


ZA WAGOGO”, kwa itikadi ya moyo wa kupenda 
nchi yake. Punde si punde alianzisha gazeti jipya 
kwa ajili ya Ugogo yote nzima. Gazeti hilo 
lilianzishwa naye katika mwezi Septemba, 1952 
nalo lilipewa jina la “WELA”, maana yake 
“Kumekucha”. Si hayo tu kisha alianzisha Maktaba 
pale Hazina, nayo yaliitwa N.A. Library (chumba 
cha vitabu vya kujisomea) na shule ya watu wazima 
kujifunza kiingereza katika maktaba hayo, na 


kadhalika. 


(b) Kusaidia Watemi kwa kazi za ufunguzi wa 


Mabaraza yao n. k. 


Jambo jingine la kukumbukwa na Watemi ni lile la 
kuwasaidia sana katika shughuli za kufungua 
mabaraza, shule na mengineyo kadha wa kadha. 
Watemi walikuwa na imani kwa raia huyu labda ni 
kwa sababu ya kuona shughuli nyingi alizofanya na 
utii wake, uhakika hapa haupo, labda walimwamini 
tu. Watemi walipenda sana hotuba zao za 

makusudio yao kwa kila hali zitungwe na mtungaji 
huyu. Alizitunga na kusoma vile vile mbele ya 
hadhara ya watu waliohudhuria sherhe hiyo. Hivyo 
hotuba hizo ndizo zilizokuwa za kwanza kabla ya 
Bwana P.C., D.C. ama Afisa ye yote 
aliyekaribishwa kwa madhumuni ya ufunguzi huo. 
Tamanio hilo la hotuba za mwandishi huyu lilikuwa 
kwa watemi wengi, mwisho ikawa kama ni 
kawaida, iwapo mtungaji huyu hakufika katika 
tamasha hilo hawakuwa na ridhaa wenyeji wa 
sehemu hiyo kama ukamili. Baadhi ya mabaraza 
aliyoyatungia na kuyahotubia kwa niaba ya wenyeji 


ni haya yafuatayo:- 


1. NONDWA: Ilikuwa tarehe 24/4/1949, alihotubu 
wakati wa kufunguliwa Vilindo vya Nondwa na 
nyumba za watumishi. Majengo hayo yalifunguliwa 
na Bwana W. A. Forbes, Bwana Shauri Mkubwa wa 
Dodoma. Aliofuatana nao walikuwa watemi wa 


Sukumaland na wenyeji:- 

1. Bwana Shamba wa Shinyanga, Lake Province. 

2. Mtemi Majebere Masanja, wa Mwagala, Maswa. 
3. Mtemi Shoka Luhende, Buduhe, Shinyanga. 

4. Mtemi Ndaturu Mwanilanga, Ntuzu, Maswa. 

5. Mtemi Kapongo Mgema II, wa Nassa, Mwanza. 
6. Mtemi Charles Ludomia, Busambiro, Geita 
(Mwanza). 

7. Mtem Mpuya Sama, wa Buhungukira, 
Bukwimba. 

8. Mtemi Meshack Nkusule, wa Kikombo, Dodoma. 
9. Wakili Hatibu Ahmed wa Nala, Dodoma. 

10. Wakili Mombo Chikwankala wa Nondwa, 


Dodoma. 


Watemi hawa wa Usukuma walikuja kwa ajili ya 
kuitembelea wilaya ya Dodoma, kwa ajili ya 
kuchungua ujenzi wa maghala ya wenyeji na 
kupeleleza faida na sababu za Ushuru wa Kodi za 


ng”ombe zilizoanzishwa katika Ugogo. 

2. KIKOMBO: Tarehe 18 Februari, 1950 ilikuwa ni 
siku ya kufungua Baraza la Kikombo, Primary 
School pia na kutawalishwa Mtemi Meshack 
Nkusule kutoka katika cheo cha Wakili kupata 
kuwa Mtemi Kamili. Baada ya hotuba ya Bwana 
Mtungaji huyu hotuba iliyofuata ilikuwa ya Bwana 
T. O. Pike, P.C. wa Jimbo la Kati aliyefungua 
majengo hayo na kumpa Wakili Meshack daraja ya 
kuwa Mtemi kabisa. Waliohudhuria katika sherehe 


a , ; 1 
hiyo walikuwa ni:- “'”” 


1.Bwana John V. Shaw, District 
Commissioner, Dodoma. 

2.Agricultural Officer, wa Dodoma 
3.Veterinary Officer, wa Dodoma. 

4.Bwana G. A. Pearson, D.C.T. School 
Supervisor, Mvumi, Dodoma. 

5.Mtemi Ndumla Shosho, wa Chilonwa, 


Dodoma. 

6.Mtemi Meshack Nkusule, wa Kikombo, 


Dodoma. 


3. MKUTANO MKUU WA MWAKA WA 
WATEMI WOTE WA UGOGO - DODOMA, 
MPWAPWA NA MANYONI. 


Hotuba njema ilitolewa katika hadhara hiyo ya 
kufungua mkutano mkuu huo wa mwaka kwa 
watemi wote wa gogo kwa wilaya 4- Dodoma, 
Mpwapwa, Kongwa, na Manyoni. Mwandikaji wa 
kitabu hiki alisimama kuhotubu kwa niaba ya 
Mtemi Mazengo Chalula K. M. na kumkaribisha 
Bwana R. De Z. Hall, Member for Local 
Government, ambaye ndiye aliyeufungua mkutano 
huo tarehe 8 Septemba, 1951. Na waliohudhuria 


walikuwa ni: 


I.R. De Z. Hall, Member for Local 


Government, Dar es Salaam. 

4. 


2.Bwana L. M. Heaney, Provincial 
Commissioner, C. P. Dodoma. 

3.Bwana J. T. A. Pearce, District 
Commissioner, Dodoma. 

4.Bwana F. H. Jackson, District 
Commissioner, Manyoni. 

5.Bwana A. F. Gilles, District Commissioner, 
Kongwa. 

6.Bwana J. M. Sword, District Officer 1, wa 
Dodoma. 

7.Watemi wote wa nyilaya 4 na madiwani 
wao. 

8.Bwana A. M. Kanyamala, N. A. Secretary, 
Mpwapwa. 


KINYAMBWA. Baraza la Chipanga, 


Kinyambwa lilifunguliwa tarehe 22/11/1951 na 


Bwana L. M. Heaney, Proincial Commissioner wa 


Jimbo la Kati. Hotuba ilitolewa mbele ya mtungaji 

huyu halafu Bwana P.C. mwenyewe. Waliohudhuria 


walikuwa:- 


1.Bwana L.M. Heaney, Provincial 
Commissioner, Central Province. 

2.Bwana J.T.A Pearce, District Commissioner, 
Dodoma. 

3.Bwana A.P.H. Lousada, District Officer, II, 
Dodoma. 

4.Wakili Bakari Mwinyikambi, Bahi, 
Dodoma. 

5.Wakila Daudi Maganga, Kinyambwa, 
Dodoma. 

6. Wakili Mombo Chikwankala, Nondwa. 
7.Mpembamoto Mzola wa Nkong'ontha kwa 
niaba ya Mtemi Mazengo. 

8.Wazee na madiwani wa Ushirika wa 


Magharibi. 

5. MUNDEMU(MAKUTUPORA). Hotuba zilifuata 
kama kawaida ya siku zote. Baraza hili lilifunguliwa 
na L. M. Heaney, P. C. wa Jimbo la Kati. Mtungaji 
wa habari hizi aliombwa atangulie mbele 
kutengeneza mipango kwa ukamilifu. Alikwenda 
kabla ya siku yenyewe ya kulifungua Baraza. 
Ufunguzi huo ulikuwa pamoja na Primary School, 
Mundemu, na siku yenyewe ilikuwa tarehe 15/1/52. 


Na wafuatao walihudhuria:- 


1.Bwana L. M. Heaney, P.C. wa Jimbo la 
Kati. 

2.Bwana J.T.A Pearce, District Commissioner, 
Dodoma. 

3.M.J. Sadler, District Officer, III, Dodoma. 
4.Wakili Petro Twaja wa Hombolo, Dodoma. 
5.Mtemi Edward Palingo, wa Makutupora- 


Mundemu, Dodoma. 

6. LUATU: Ufunguzi kama kawaida. Baraza hili 
lilifunguliwa na Bwana D.C. tu Bwana J.A. 
Pearce wa Dodoma tarehe 21/7/1952. Na wafuatao 


walihudhuria:- 


1.Bwana J.T.A Pearce, District Comissioner, 
Dodoma. 

2.Bwana J.T.T.R Gollop, District Officer 1, 
Dodoma. 

3.Bwana Mtem Luwao Kusenta, wa 
Matumbulu Dodoma. 

4.Bwana Mtemi Sperenge Ndoje, Mwitikira, 
Dodoma. 

5.Bwana Mtemi Nolo Kusila wa Luatu, 


Dodoma. 


7. CHILONWA: Mwandishi huyu aliombwa 
atangulie mbele kabla ya siku yenyewe. Baraza na 
shule zilifunguliwa pamoja na Bwana P.C. J.E.S. 
Griffiths, Makamu wa P.C. wa Jimbo la Kati. 
Hotuba zilifuata mstari wa kawaida. Hotuba ya 

kwanza na ya pili zote zilitaja sherehe ya ufunguzi 
wa Baraza na kumvua joho la Uwakili Ndumla na 
kumpa daraja ya Utemi. Ilikuwa tarehe 2/9/1952. 


Na wafuatao walihudhuria katika sherehe hiyo: “'?” 


1.J.E.S. Griffiths, Ag.P.C. Central Province, 
Dodoma. 

2.Bwana J.T.A. Pearce, District 
Commissioner, Dodoma. 

3.Mtemi Meshack Nkusule, Kikombo, 
Dodoma. 

4.Mtemi Edward Palingo, Makutupora 
(Mundemu), Dodoma. 

5.Wakili Petro Twaja, Hombolo, Dodoma. 
6.Wapembamoto, Madiwani na wazee wa nchi 
za watemi hao. 

7.Mtemi Ndumula Shosho, Chilonwa, 


Dodoma. 

8. MKUTANO MKUU WA MWAKA WA 
WATEMI WOTE WA UGOGO 


Mkutano huu ulifunguliwa kwa fani ile ile ya 
mwaka kama uliopita. Mkutano huo ulifungiliwa na 
Bwana J.E.S. Griffiths, Makamu wa P.C. wa Jimbo 
la Kati. Nao ulikuwa tarehe 8 Septemba, 1952. Na 


waliohudhuria ni:- 


1.Bwana J.E.S. Griffiths, Ag.P.C. Central 
Province, Dodoma. 

2.Bwana J.T.A. Pearce, District 
Commissioner, Dodoma. 

3.Bwana M.J.S. Newman, District 
Commissioner, Mpwapwa. 

4.Watemi wote wa wilaya 4 za Ugogo na 


Madiwani wao. 


96 


9; KUTAWALISHWA MTEMI MPYA 
KINYAMBWA 7/6/1957 


Hotuba ndefu kuhusu Historia ya Kinyambwa 
ilitolewa na kusomwa na Mtungaji huyu. 
Alitangulia mbele ya siku moja wakifuatana na 
Mtemi Mazengo Chalula ili kutengeneza mambo 
yote. Mtemi Magaga II ( Mlambalazi Makasi) 
alitawalishwa na Bwana D.C. wa Dodoma A.G. 
Stephen. Baada ya uchaguzi wa Mtemi sherehe 
zilifanywa tangu sa 8 mchana. Wafuatao 


walihudhuria hapo: 


1.Bwana A.G. Stephen, District 
Commissioner, Dodoma. 

2.Bwana G.G. Percy, District Officer 1 
Dodoma 

3.Metmi Mazengo Chalula, K. M. Mvumi, 
Dodoma. 

4.Wakili Daudi Maganga wa Kinyambwa, 
Dodoma. 

5.Mtemi Magaga II (Mpya) wa Kinyambwa, 
Dodoma. 
6.Bwana A.J. Maskini, N. A. Secretary £ 


Treasurer, Dodoma. 


10. DODOMA MAKULU 15/11/57. 


Bwana huyu mtungaji wa kitabu hiki alitangulia 


mbele ya siku moja. Hotuba zilifuata namna ile ile 


ya siku zote. Baraza lilifunguliwa na Bwana P.C. 


wa Jimbo la Kati C. F. Cadiz, saa 8 mchana tarehe 


15/11/57. Na wafuatao ndio waliohudhuria:- 


1.Bwana C.F. Cadiz, Provincial 
Commissioner, C.P. Dodoma. 

2.Bwana YA. G. Stephen, District 
Commissioner, Dodoma. 

3.Bwana J. Mazwell, District Officer II, 


Dodoma. 
4.Mtemi Mazengo Chalula, KM. wa Mvumi, 


Dodoma. 

5.Mtemi Luwao Kusenta, wa Matumbulu 
Dodoma. 

6.Mtemi Meshack Nkusule, O0.M. Kikombo, 
Dodoma. 

7.Mtemi Ndumula Shosho wa Chilonwa, 
Dodoma. 

8.Mtemi Edward Palingo wa Makutupora, 
Dodoma. 

9.Mtemi Tuppa Makunzo wa Bahi, Dodoma. 

10.Mtemi Ngalya Biringi wa Dodoma 
Makulu, Dodoma. 

11.Liwali Salum Saidi Mweran, Liwali wa Mji 
wa Dodoma. 

12.Hakimu Bakari Mwinyikambi wa Hazina 
ya Wenyeji Dodoma. 

13. Wapembamoto, Madiwani na wafuasi 


wao. 

11. MAKANG' WA 23/5/1958 


Baraza hili lilifunguliwa na P.C. wa Jimbo la Kati 
P.H. Johnston. Hotuba za ufunguzi zilikuwa kama 
desturi. Bwana mtungaji wa habari hizi alitangulia 
kwenda Makang'wa asubuhi ya 22/5/1958 ili 
kutengeneza mipango kwa niaba ya Mtemi Chikoti 
wa Makang'wa. Na wafuatao walikuwa katika 
Sherehe hiyo ndio waliohudhuria:- 

1.Bwana P.H. Johnston, Provincial 

Comissioner, C.P., Dodoma. 

2.Bwana A.G. Stephen, District Comissioner, 

Dodoma ( huku akiaga) 

3.Bwana I.B. Aers, District Commissioner, 

Dodoma (mgeni aingia) 

4.Bwana Mtemi Mazengo Chalula, K.M. wa 

Mvumi, Dodoma. 

5.Bwana Mtemi Luwao Kusenta, Matumbulu, 


Dodoma. 

6.Bwana Mtemi Meshack Ndoje, Mwitikira, 
Dodoma. 

7.Bwana Mtemi Chikoti Tuppa, wa 
Makang'wa, Dodoma. 

8.Wapembamoto wa Halmashauri ya Ugogo. 


</19> 


12. KUTAWALISHA MTEMI MPYA NONDWA 
29/8/1958 


Mtemi Leo Namba bini Mgogo alitawalishwa na 
Bwana 1.B. Aers, Bwana D.C. wa Dodoma kwa 
kufuata uchaguzi wa wenyeji. Mtungaji wa kitabu 
hiki alihotubu mbele ya hadhara akifuata Historia ya 
nchi ya Nondwa tangu kale. Kwa kufuata historia 
hiyo Mtemi mpya alipewa jina la Magomba JI 
ambalo ni jina la mtawala mkuu wa zamani wa 
kabila hilo la Wahiru. Hotuba ya Bwana Aers baada 
ya kutoa mawaidha alimpa pongezi Mtemi 
Magomba II na kumkalisha kitini. Hawakuhudhuria 
watu wengi maarufu kama kawaida, lakini Mtemi 

Magaga wa Kinyambwa alikuja baada ya 
kutawalishwa. Ilikuwako Bendi mashuhuri ya shule 
aliyosoma yeye Mtemi huyo ya Middle School, 
Bihawana. Wakili Mombo Chikwankala na 


Wazengatumbi na Wapembamoto walikuwako. 


13. KUUNGULIWA BARAZA LA MWITIKIRA 
30/10/1958 


Kabla ya siku yenyewe Bwana Mnyampala 
alitangulia kutengeneza mipango kama alivyotakiwa 
na Mtemi Meshack wa Mwitikira. Tarehe 
30/10/1958 Bwana P.C. P.H. Johnston na Bwana 
I.B. Aers, D.C. wa Dodoma walifika kwa ajili ya 
sherehe hiyo ya kufunguliwa Baraza. Mambo 
yalikuwa makubwa, hotuba zilifuata kama desturi 


ilivyo. Na wafuatao walihudhuria:- 


1.Bwana P.H. Johnson, Provincial 


Commissioner, Central Province, Dodoma. 

2.Bwana I.B. Aers, District Commissioner, 
Dodoma. 

3.Bwana B.B. Hall, District Assistant, 
Dodoma. 

4.Mtemi Mazengo Chalula, K.M. wa Mvumi, 
Dodoma. 

5.Mtemi Chikoti Tuppa, wa Makang'wa, 
Dodoma. 

6.Mpenbamoto Mtalima badala ya Mtemi 
Nolo wa Luatu, Dodoma. 

7.Mtemi Meshack Ndoje, wa Mkwitikira, 
Dodoma. 

8.Wapembamoto na Madiwani wa Ugogo 


Council. 


Yakini hotuba zote hizo zilitolewa kwa lugha ya 


Kiswahili na kutafsiriwa na Tarishi Molwa Makasi, 


Tarishi Mkuu wa Bwana D.C. Nazo zilikuwa na 


maana ya kuitakia kheri, maendeleo na ustawi 


mwema Ugogo, nazo zilitaja pia historia za 

mabaraza hayo tangu zamani zake. Shuguli zote hizi 
nilizifanya wakati nilipokuwa karani wa kodi 
Bomani, karani wa Hazina, karani wa Idara ya 
Ustawisho wa Maji Dodoma hata nilipokuwa karani 


wa Idara ya Kilimo Dodoma. 


Si kazi hizo tu nilizosaidia katika kuishughulikia 
nchi ya Ugogo. Pia wataalamu mbalimbali wa nchi 
za Ulaya na kwingineko ambao waliweza kupata 
msaada za kila namna, nazo zilihusu mambo mengi 
yaliyo mororo kuhusu nchi ya Ugogo. Mabwana 
Shauri wengi walitupa maswali yao kwangu ili 
kuwatambulisha mambo mengi mbalimbali. Katika 
wataalamu wa sehemu za Ulaya kama vile Dr. Paul 
Julien, President of Netherlands, Anthropological 
Society wa Wassenaar, Holland, alipokuwa 
anatunga kitabu chake kuhusu makabila yaliyomo 
katika Afrika yenye desturi za kutahiri watoto wao 
na maadhimisho ya tohara. Mtaalamu huyu 


alinishughulisha sana kwa kutaka melezo ya namna 

nyingi, na mara nyingi kwa niaba ya Ugogo. Hayo 
hayo yaliambukiza na kumvuta mtaalamu mwingine 
kuandikiana, kama vile mtaalamu Dr. H.P. Blok, wa 
Willem, de Zwijgerlaaan 18, Oegstgeest, Holland 
wa Chuo Kikuu cha University of Leiden. 
Wataalamu hawa waliweza kufaulu mambo yao 
mengi kwa jitihada ya mtungaji huyu kwa ajili ya 


nchi ya Ugogo. 


Pia katika nchi ya Tanganyika kuna Idara ya 
Mambo ya Kale, iliyoko Bagamoyo. Bwana Shauri 
wa Dodoma ndiye aliyenipambanisha na Bwana 
H.N. Chittick Conservator of Antiguities. Mtungaji 
huyu alijitahidi kwa kila njia kumsaidia Afisa huyo 
ili afaulu katika mahitaji yake kuhusu upelelezi wa 


.. 


Wagogo wa Kale waitwao Wayenzere” na 
“Wabambali”, na vifaa vyao walivyokuwa 
wakitumia hapo zamani za nyakati zao, sehemu za 


mahame yao na alama zao, na kadhalika. 

Maafisa wengi wa Idara mbalimbali walipata 
misaada mbalimbali kwa mas'ala ya nchi ya Ugogo 
yumkini kutokana na mtungaji huyu. hasa wa Idara 
ya Utawala. Maneno hayo si ya kujinaki ni yenye 
shughuli hasa. Ingawa nilipambana wataalamu hao 
mbalimbali aliyewaongoza na kuwajulisha shughuli 


zangu ni Ma-D.C. wa Ugogo. 
Hi ndiyo itikadi ya mtungaji huyu katika kupigania 
nchi yake ya Ugogo ingawa hana elimu ya kutosha 


kama walivyo Wagogo wengine waliofanikiwa. 


</20> 

SURA YA 11. 
MAONGOZI YA SERIKALI KUU NA YA 
WENYEJI KATIKA UGOGO. 


Jambo la kukumbukwa zaidi ni hili la jitihada za 
serikali kuu na ya utawala wa wenyeji kwa 
kuishughulikia Ugogo. Yumkini serikali mbili hizi 
zimekuwa na juhudi kubwa kwa kazi ya kustawisha 
nchi ya Ugogo ingawaje maendeleo yenyewe 


hayajawa mema zaidi. 


Hapo mwanzo kabla ya kuwekwa mabaraza ya 
wenyeji serikali kuu ilifikiria kuwapa watawala 
wenyeji mamlaka ya kuhukumu watu wa wenyewe, 
wakajengewa mabaraza na Hazina zao. Ingawa ni 
hivyo, watemi walifundishwa jinsi ya kuitawala 
nchi yao, hata nao waliweza kidogo kidogo 
kutambua namna ya kukata mashauri kwa njia ya 
kuandikishwa vitabuni, kwa kufuata utaratibu wa 


kisasa. Sheria zote za mabaraza ya wenyeji 

zililindwa na serikali kuu. Desturi na Mila 
zilitumiwa mabarazani, lakini ni zile tu zilizokuwa 
zimekubaliwa na serikali kuu, ambazo si za hatari. 
Miaka mingi zilipita ilikuwa watawala na Mabwana 
Shauri wa serikali kuu walikiunda sheria ambazo 
zilikuwa zikitumika nchini. Waliimarisha Mila na 
Desturi zinazofaa, na nyinginezo zilifutwa. 
Halmashauri hiyo ya watemi na Mabwana Shauri, 
wakati huo Bwana Shauri alikuwa ndiye 
mwenyekiti, na baraza hilo liliitwa “ The 
Chiefs Council”. Baraza hilo ndilo lililotenda kazi 
nyingi zile za mwanzo mwanzo, kama vile kujenga 
baadhi ya masoko, Hospitali ndogo za wenyeji, 
maghala ya vyakula, shule za daraja la mwanzo, 
kodi na kadhalika. Baada ya hapo mwenyekiti 
ikawa mmoja wa watemi wa kila wilaya. Baraza 
hilo liliendelea na kazi njema, kodi za mifugo ili 


kuongeza mapato ya Hazina na mengineyo. 

Baada ya kutunga au kutengeneza utaratibu huo 
kufuata kila wilaya katika nchi ya Ugogo, lakini 
mwisho walishauriana watemi wote wa Ugogo 
kuwa na baraza au mkutano wao mkuu kwa 
kushauriana yapi yangetakiwa kufanywa katika 
Ugogo ili ipate nchi maendeleo mema. Muungano 
huo ulianza mwaka 1937, ingawa haukufaulu lakini 
ulikuja kamilika 1950. Baada ya mkutano huo kila 
wilaya ilionelea kuwa vema wachaguliwe madiwani 
wa kuwatetea raia. Madiwani walichaguliwa na 
watemi wenyenwe. Madiwani hao walikuwa upande 


wa rala, nao waliingia katika mkutano huo. 


Mnamo mwaka 1951 katika wilaya ya Dodoma, 
Bwana J.A.T. Pearce, Bwana Shauri Mkuu wa 
Dodoma alikata shauri pamoja na watemi la kuweka 
Halmashauri kuu ya wilaya baada ya Halmashauri 
ndogo ndogo za utemini. Halmashauri Kuu hiyo 
ilifunguliwa tarehe 9 Februari, 1953, nayo iliitwa 


“The Dodoma District Council”. Halmashauri hiyo 

ilikuwa na madiwani waliochaguliwa na watu 
wenyewe toka kila baraza kwa kura zisizokuwa za 
siri. Hapo ikawa raia wamepata sauti ya kusema 


katika mkutano kwa maoni ya uhuru. 


Maendeleo ya Halmashauri ya zamani yalifikiriwa 
na watu wenye busara kuwa hayakuwa na nguvu, 
kwani wakati umefika wa kubadilisha sheria za 
uchaguzi wa wajumbe wa Baraza la Ugogo wa 
Dodoma. Watu hakika hawakuwa na imani ya 
uchaguzi wa namna ya zamani wa kunyosha 
mikono, hivyo badala yake ikatakiwa kuwa bora 
zitungwe sheria mpya mahsusi kuhusu uchaguzi wa 


kura za siri hasa. 


Katika mkutano mkuu wa Dodoma District Coucil 
uliokuwako tarehe 31/8/1959 — 2/9/1959, Taarifa N“ 
29/59 Halmashauri iliwachagua wajumbe sita kwa 
kazi ya kutunga sheria za uchaguzi mpya katika 


mwaka 1960. Hivyo Kamiti hiyo ya kutunga sheria 

hizo iliendeshwa na mabwana wafuatao baada ya 


kuchaguliwa:- 


1.Bwana Mathias E. Mnyampala- Mwenyekiti, 
2.Bwana Job P. Lusinde — Mwandishi, 
3.Bwana A.N. Mwaluko —- Halmashauri, 
4.Bwana Kefa Malecela — Halmashauri, 
5.Bwana Gideon A. Mwaka — Halmashauri na 


6.Bwana Benedicto L. Msumba —- Halmashauri. 


Jina la “The Dodoma District Council” lilifutwa na 
kuandikwa jina la “The Dodoma Ugogo Suprime 
Council”. Sheria hizo zilikamilika na 
kusahihishwa mbele ya Halmashauri Kuu tarehe 
25/2/1960, na kupitishwa, nazo zilikubaliwa na 
serikali kuu, na uchaguzi wa kura za siri ukafanywa 


1960.7?? 


Ama kweli Halmashauri hizo za Ugogo tangu 
zilipoanza kazi zake katika Ugogo zimeshughulika 
sana kwa kujadili mambo mengi ya matengenezo na 


ustawisho wa hali mbalimbali ya nchi, na kuishauri 

serikali kuu ikubali mipango zake zinazotakiwa 
kutendwa nchini. Baadhi ya kazi zilizofanywa ni 
kujengesha mabaraza ya wenyeji upya kwa namna 
iliyo bora zaidi, Hospitali zilizo bora zaidi, na vituo 
vya afya na kuzalishia wenye mimba, kadhalika 
shule za daraja la kwanza kwa wingi na daraja la 
shule za kati ambazo zilikuwa hazikujengwa hapo 
mbele nchini. Kazi zote hizi zimefanywa kwa 
shirika baina ya Misioni za madhehebi zote, Hazina 
na serikali kuu, kwa ushauriano wa Halmashauri na 
kujadili zipi sehemu ambazo zilifaa kujengwa ili 


mipango zake zifaulu vema. 


Serikali kuu imefanya juhudi pia kuondoa shida 
zinazoikabili Ugogo kwa njia mbali mbali. Idara ya 
Ustawisho wa Maji imetujengea Mabwawa, kama 
vile Bwawa la Ikowa, Hombolo, Chamwali, 
Nondwa, Nanda na penginepo pengi ambamo bado 


kazi zinaendeshwa kuondoa shida hii. 

Ugogo ilikuwa hakika ni nchi kame. Ilikuwa 
vigumu sana kupata chakula kibichi ama mboga za 
kizungu katika nyakati za kiangazi zilizo mbichi, 
lakini sasa Idara ya Zaraa (Kilimo) imeanzisha 
mashamba ya kulima nyakati za masika na kiangazi 
pia kwa kutumia mifereji ya maji kumwagilia 
mashambani toka katika mabwawa yaliyochimbwa 
na Idara ya Maji na mifereji zake. Kadhlika Idara 
hiyo ya Zaraa imepandikiza mbegu ya samaki za 
kila kabila mabwawani. Samaki wengi na walio 
wakubwa, wanono sana wanapatikana daima toka 
katika mabwawa haya, hasa Hombolo kwa kukidhi 
watu haja. Kazi hii imewekewa Afisa maalum wa 
Samaki. Vile vile kwa shida za kutuondolea dhiki za 
kuingiliwa na ndege nyakati za mavuno, tunaye 
Bwana Ndege wa Idara hiyo ya Zaraa pia. Afisa 
huyu hushughulika nyakati zote za mavuno kwenda 
kuwahamisha ndege kwa kuwachoma na mienge za 
moto, yaani kuvichoma moto viota vyao na watoto 


wao mitini mahali walipojenga. 

Pia idara ya Utabibu imekwisha tujengea Hospitali 
za Kati na vituo vya mambo ya siha kule Handali na 
Mundemu. Vile vile Idara ya Utunzaji wa Wanyama 
kwa ustawisho wa mifugo. Idara ya Wataalamu wa 
kupima Mawe, nao wanajitahidi sana kutuletea 
faida Ugogoni, wenyeji wanapata kazi kwao, pia 
huenda watatugundulia mali bora ya kuongeza 


utajiri wa mapato ya Ugogo..””” 

! Mathias E. Mnyampala alituma mswada wake ili uchapishwe bila kufanikiwa hadi 
leo mwaka 2014 katika dunia tofauti kabisa | Mhariri : M. ROY). 

? Herufi hizi zitaonyesha mwisho wa ukurasa na nambari yake katika mswada wa 
asili. Mswada unaanza katika ukurasa wa pili unaokoma hapa. (Mhariri). 

? Herufi ya nyota itaonyesha sehemu za mswada zisizopo kwa sababu ya sehemu ya 
ukurusa kuharibiwa au kutokuwepo |(Mhariri|. 

? “Msangu”? Herufi zisizopo zitadhaniwa na kuandikwa na mstari chini yake 
(Mhariri|. 

” “yapotea” au “hupotea”? 

€<Hesabu”? 

7 “walikosea”? 

8 kya??? 

? <wenyewe”? 

” Wamasai ? 

! “kwisha”? 

” “kuelekea”? 

? maana ? 

“la Wagogo ? 

"Zaidi ? 

0 sana ? 

7 Jina hilo lilifutwa katika kitabu cha awali, na jina la “The Ugogo Council of 
Dodoma District “?? finally “?# ( agreed?) to” liliandikwa kwa mikono katika 
rangi nyekundu kuchukua nafasi yake. 

